title: Mikko Laine (jääkiekkoilija, 1990)

text: Kaudeksi 2009–2010 Laine suunnitteli siirtymistä Pohjois-Amerikan yliopistosarjoihin, mutta päätti jäädä TPS:ään, jonka SM-liigajoukkueessa hän esiintyi pirteästi syksyn 2009 harjoitusotteluissa. Kauden 2009–2010 kynnyksellä Laine teki vuoden mittaisen liigasopimuksen joukkueen kanssa. Hän teki SM-liigadebyyttinsä kauden avauskierroksella 10. syyskuuta 2009 vieraissa Hämeenlinnan Pallokerhoa vastaan ja sai ottelussa jääaikaa 11.05 minuuttia. Laine pelasi kauden aikana kaikkiaan kuusi SM-liigaottelua, mutta jäi niissä ilman tehopisteitä. Hän pelasi suurimman osan kaudestaan Mestiksessä, jossa Laine pelasi alle 20-vuotiaiden maajoukkueessa ja TuTossa yhteensä 29 runkosarjaottelua tehopistein 5+7=12. Syyskauden hän vietti lähinnä TPS:n A-nuorissa ja nuorten maajoukkueessa. Joulukuussa 2009 Laine siirtyi lainalle TuToon, jossa vastuu Mestiksessä jäi kuitenkin lopulta huomattavasti vähäisemmäksi kuin alle 20-vuotiaiden maajoukkueessa. Toukokuussa 2010 hän teki vuoden mittaisen jatkosopimuksen TPS:n kanssa.


title: Mikko Laine (jääkiekkoilija, 1990)

text: Laine pelasi alkukaudella 2010–2011 TPS:n SM-liigajoukkuessa kolme SM-liigaottelua ja oli joukkueen mukana lähes koko European Trophy -turnauksen ajan. Lokakuussa 2010 hän siirtyi kahden ottelun lainalle KooKoohon ja marraskuussa loppukaudeksi lainalle Mikkelin Jukureihin. Laine palasi kuitenkin kevätkaudella TPS:n vahvuuteen, mutta hän jäi kuitenkin hyvin pieneen rooliin ja teki kauden aikana SM-liigassa kaikkiaan 14 runkosarjaottelussa yhden syöttöpisteen. Huhtikuussa 2011 Laine teki vuoden mittaisen jatkosopimuksen TPS:n kanssa.


title: Mikko Laine (jääkiekkoilija, 1990)

text: Myös kausi 2011–2012 Laineella eteni suurimmaksi osaksi Mestiksessä, tällä kertaa Lempäälän Kisan riveissä. Hän siirtyi joukkueeseen joulutaukoon asti kestäneellä lainasopimuksella marraskuussa 2011 ja jatkoi sen päätyttyä sitä tammikuun 2012 loppuun. Laine pelasi kauden aikana TPS:ssä taas pienessä roolissa tehden kymmenessä runkosarjaottelussa yhden maalin, joka syntyi 10. lokakuuta 2011 ylivoimalla vieraissa Oulun Kärppiä vastaan.


title: Mikko Laine (jääkiekkoilija, 1990)

text: Kaudeksi 2012–2013 Laine palasi vuoden mittaisella sopimuksella Jukureihin. Hän oli tehoilla 14+18=32 joukkueen kolmanneksi paras maalintekijä Toni Hyvärisen kanssa sekä neljänneksi paras pistemies. Laine voitti kauden päätteeksi Mestiksen-mestaruuden, mutta Jukurit kuitenkin hävisi liigakarsinnat Tampereen Ilvekselle otteluvoitoin 4-1. Veikkaus palkitsi Laineen Jukureiden parhaana Kultainen kypärä -kilpailussa. Hänet valittiin myös Pohjoisen joukkueeseen Mestis Hockey Dayn tähdistöotteluun. Kaudella 2013–2014 Laine oli 14 osumallaan Jukureiden toiseksi paras maalintekijä Niko Laakkosen jälkeen. Hän voitti kauden päätteeksi Mestis-hopeaa.


title: Mikko Laine (jääkiekkoilija, 1990)

text: Laine palasi kaudeksi 2014–2015 vuoden mittaisella sopimuksella TuToon. Kevään 2015 pudotuspeleissä hän jakoi neljällä osumallaan joukkueen sisäisen maalipörssin voiton Aki Keinäsen ja Jere Laineen kanssa. Kaudella 2015–2016 Laine oli TuTon toiseksi paras pistemies Jasper Lindstenin jälkeen tehoilla 15+20=35. Kaudella 2016–2017 hän oli tehoilla 22+16=38 joukkueen paras maalintekijä ja toiseksi paras pistemies Aki Keinäsen jälkeen. Laine sijoittui koko Mestiksen maalipörssissä kuudenneksi.


title: Mikko Laine (jääkiekkoilija, 1990)

text: Elokuussa 2017 Laine siirtyi syyskuun loppuun asti kestävällä try-out -sopimuksella SM-liigajoukkue Vaasan Sportiin. Juuri ennen koejaksonsa päättymistä hän sai joukkueeseen loppukauden 2017–2018 kattavan ja yhden optiovuoden sisältävän jatkosopimuksen. Elokuussa 2018 Laine siirtyi try-outille Pelicansiin, kun joukkue kärsi Pitsiturnauksen kynnyksellä useista loukkaantumisista.


title: Mikko Laine (jääkiekkoilija, 1990)

text: Laine pelasi alle 18-vuotiaiden Ivan Hlinkan muistoturnauksessa vuonna 2007 voittaen hopeaa. Yhteensä hän on pelannut 21 nuorten ja seitsemän poikien maaottelua.


title: Clock Tower: The First Fear

text: Clock Tower on Human Entertainmentin kehittämä ja vuonna julkaisema selviytymiskauhu-,seikkailu- ja hiiviskelypeli. Peli on "Clock Tower" -pelisarjan ensimmäinen osa.


title: Clock Tower: The First Fear

text: Peli julkaistiin aluksi vain Super Nintendo Entertainment System -pelikonsolille, mutta se julkaistiin myöhemmin Japanissa myös PlayStationille nimellä Clock Tower: The First Fear. Peli julkaistiin myöhemmin myös Windows 95:lle uudella nimellä. PlayStationille ilmestynyt jatko-osa julkaistiin Euroopassa ja Yhdysvalloissa nimellä "Clock Tower", mutta Japanissa se julkaistiin nimellä "Clock Tower 2".


title: Clock Tower: The First Fear

text: Peli sijoittuu vuoden 1995 syyskuuhun. Pelin päähenkilö, Jennifer Simpson, on Granite Orphanage nimisestä orpokodista kotoisin oleva 14-vuotias tyttö. Hänet on kutsuttu muuttamaan kolmen muun orpokodissa asuvan tytön, Laura Harringtonin, Annen ja Lotten kanssa asumaan heidän opettajansa Mary Barrowsin kartanoon. Sinne saavuttuaan, Mary jättää uudet asukkaansa yksin eteisaulaan, kun hän menee hakemaan herra Barrows'ia. Kun Lotte huolestuu siitä, että Maryllä on kestänyt kauan palata, hän harkitsee menevänsä etsimään Maryä, mutta Jennifer menee hänen sijastaan. Ei kestä kuin hetki, kunnes kuuluu kirkaisu aulasta ja kun Jennifer palaa tarkistamaan tilanteen, hänen ystävänsä ovat kadonneet ja valot ovat sammuneet.


title: Clock Tower: The First Fear

text: Etsiessään Maryä ja ystäviänsä, Jennifer tapaa Scissorman-nimisen tappajan, epämuodostuneen nuoren pojan, joka käyttää valtavan kokoisia saksia tappoaseenaan. Jennifer tapaa pojan ensin, kun hän näkee tämän tappavan joko Lauran tai Annin. Juostessaan poikaa karkuun, Jenniferille alkaa selvittää monia kamaluuksia Maryn ja jopa hänen omasta menneisyydestään. Jennifer voi löytää oman isänsä, Walter Simpsonin ruumiin huoneesta, joka on peitetty seinän taakse. Isänsä viimeisen kirjeen lukiessaan Jenniferille selviää, että hän auttoi Maryä synnyttämään epämuodostuneet kaksoset, Bobby ja Dan Barrowsin. Walter näki nämä lapset demoneina sen jälkeen kun he hyökkäsivät miehen kimppuun ja söivät hänen oikean kätensä. Walter yritti tappaa vastasyntyneet, mutta Mary pysäytti hänet ja sinetöi huoneen, jossa Walter kuoli hapenpuutteeseen. Vuosien kuluessa, Mary loi kauhistuttavan rakkauden lapsiaan kohtaan, joten hän alkoi tuoda nuoria ihmisiä kartanoonsa, jossa hän opasti Bobbyn (eli Scissormanin) tappamaan nämä nuoret ja käytti heitä syöttämään myös Bobbyn sekä hänen veljensä Danin satanistista uhraushenkeä. Heidän isänsä, Simon Barrows yritti kauan ennen pelin tapahtumia pysäyttää Maryn tekemästä näin tappamalla hänet, mutta Mary lukitsi hänet kartanon pihalla sijaitsevaan hökkeliin (Simonin voi tavata pelin aikana täällä) ennen kuin Jennifer päätyy kyseiseen selliin Simonin kanssa. Jenniferillä täytyy olla kinkkua mukanaan ja antaa se Simonille, jotta hän puhuisi. Muuten Simon hyökkää Jenniferiin, syö hänet ja peli päättyy. Tämän aikana ruutu pimenee.


title: Clock Tower: The First Fear

text: Loppujen lopuksi Jennifer löytää joko sauvan tai satanistisen patsaan talosta ja käyttää sitä päästäkseen kartanon alla sijaitsevaan luolaan. Vahtikoiran ohittamisen jälkeen, Jennifer voi mahdollisesti löytää ystävänsä Lotten täältä, joka kertoo ennen kuolemaansa hänelle vihjeitä miten toimia. Luolaa tutkiessaan Jennifer lopulta löytää Bobbyn valtavan veljen Danin, joka lähtee jahtaamaan Jeffineriä. Jahdin aikana Jennifer onnistuu pudottamaan Danin päälle kerosiinia, joka peittää hänet ja leimahtaa seinällä olevasta kynttilästä liekkeihin, polttaen Danin kuoliaaksi... osittain (tästä lisää pelin jatko-osassa).


title: Clock Tower: The First Fear

text: Pelin formaatti on point & click -tyylinen seikkailupeli. Pelaaja liikuttaa Jenniferiä joko klikkaamalla tiettyä paikkaa ruudulla olevalla hiirellä tai painamalla R ja L nappeja saamaan hänet juoksemaan jompaankumpaan suuntaan. Pelissä keskeinen idea on etsiä läpi kartanon löytääkseen esineitä etenemistä varten, ongelmapohdinta ja juonen selvittäminen erilaisten asioitten tutkimisella. Tapahtumat huoneisiin mentäessä ovat satunnaisia, eri kerroilla eri asioita voi tapahtua.


title: Clock Tower: The First Fear

text: Tämän aikana Scissorman esiintyy pelin ainoana aktiivisena uhkana. Hän esiityy tietyissä huoneissa ja jos tutkit tiettyä esinettä, laukaiset jahti-kohtauksen. Jennifer ei voi taistella Scissormania vastaan. Ainoa, jota voit tehdä on vaara tilanteen nähden karata kuolmalta nopeasti näpyttämällä "paniikki nappia" ja tätäkään ei voi tehdä loputtomiin. Päästäkseen eroon Scissormanista, sinun on joko laukaistava tietty ansa tai piilouduttava häneltä. Jos Scissorman tappaa Jenniferin, peli päättyy ja sinut potkaistaan takaisin päävalikkoon, jonka kautta voit kokeilla uudestaan siitä mihin jäit. Peli automaattisesti tallentaa sijaintisi Super nintendo versiossa ja Playstation 1 versiossa sinä voit tuoda esiin valikon tallentamista varten milloin vain (paitsi jahdin aikana.) Scissorman ei voi esiintyä kuin vain valmiiksi laadituissa tapahtumissa pelin aikana, niinpä hänet voi tavata vain rajoitetun määrän kertoja pelin aikana.


title: Clock Tower: The First Fear

text: Yksi pelin kuuluisista mekaniikoista on se, että pelin tapahtumat ja esineet voivat vaihtua pelikerrasta toiseen. Joskus avain voi olla tietyssä paikassa ja joskus taas toisessa. Joskus Scissorman esiintyy tietyssä huoneessa kun taas joskus hänen sijastaan esiin hyppää kissa. Tämä ylläpitää jännitystä ja vaikka pelin on jo kerran voittanut, toisella kerralla asiat ovat taas muuttuneet.


title: Clock Tower: The First Fear

text: PlayStation-versiossa pelistä "Clock tower: The first fear" teki paljon pieniä lisäyksiä ja muutoksia alkuperäiseen SNES-versioon verrattuna:


title: Clock Tower: The First Fear

text: - Grafiikat ja äänitehosteet on muutettu alkuperäisestä.


title: Clock Tower: The First Fear

text: - Pelin ääniraita täysin uudelleen ehty. Melodiat ovat samat, mutta instrumentit ovat muutetut edellisestä.


title: Clock Tower: The First Fear

text: - Tietyt asiat alkuperäisestä pelistä, kuten ruumis metsästyshuoneen kaapissa, yksi olohuoneiden televisioista, yms. ovat saaneet muutoksia alkuperäiseen verrattuna.


title: Clock Tower: The First Fear

text: Tähän päivään saakka, peli ei ole saanut virallista versiota Japanin ulkopuolella. Super Nintendo -versio tuli syyskuussa vuonna 1995, kun taas PC-versio tuli maaliskuussa 1997 ja PlayStation-versio heinäkuussa samana vuonna. Peli myös julkaistiin Bandain Wonderswan konsolilla vuonna 1999. Viimeisin pelin julkaisu oli Wiin Virtual Consolelle elokuussa 2010 ja PSN:lle marraskuussa 2011, mutta jopa nämäkään versiot eivät menneet Japania kauemmaksi.


title: Clock Tower: The First Fear

text: Tämän ansiosta, kun pelin jatko-osa julkaistiin maailmanlaajuisesti, pelin nimi oli Yhdysvalloissa ja Euroopassa vain "Clock tower", kun taas Japanissa pelin nimi oli "Clock tower 2".


title: Clock Tower: The First Fear

text: Peli on ottanut paljon inspiraatiota Dario Argenton "Phenomena" -nimisestä elokuvasta (tai Creepers Ameriikassa). Kummassakin tarinassa on saman näköinen, Jennifer-nimellä seikkaileva nainen ja kummassakin tarinassa on epämuodostunut lapsi, joka jahtaa ja yrittää tappaa päähenkilön.


title: Terry Gross

text: Terry Gross (s. 14. helmikuuta 1951 Brooklyn, New York, New York) on yhdysvaltalainen radiotoimittaja. Nykyään hän juontaa ja tuottaa "Fresh Air with Terry Gross" -keskusteluohjelmaa, jota National Public Radio on esittänyt päivittäin vuodesta 1987 alkaen. Gross on saanut Peabody-palkinon.


title: Suomen sodan muistomerkki

text: Suomen sodan muistomerkki tarkoittaa vuosina 1808–1809 käydylle Suomen sodalle omistettua muistomerkkiä. Niitä on runsaasti eri puolilla Suomea, muun muassa Heinolassa, Kauhajoen Harjankylässä, Kustavissa ja Vaasassa.


title: Rooman Grand Prix

text: Rooman Grand Prix on autourheilukilpailu, joka järjestettiin Roomassa, Italiassa kaikkiaan 40 kertaa vuosina 1925–1991. Rooman Grand Prix’n nimellä on järjestetty lukuisten eri sarjojen osakilpailuja useilla eri radoilla. Suurin osa kisoista on ollut Formula 2 -kisoja Vallelungan radalla.


title: Disko ja ydinsota

text: Disko ja ydinsota () on virolainen dokumenttielokuva vuodelta 2009. Elokuva käsittelee Suomen televisiolähetysten vaikutusta Neuvosto-Viroon.


title: Disko ja ydinsota

text: Ensimmäiset tiedot siitä, että Pohjois-Virossa katsotaan Suomen televisiota ovat 1960-luvun lopulta. Espooseen pystytettiin vuonna 1971 uusi tv-aseman lähetysmasto, joka mahdollisti Suomen televisiokanavien lähes häiriöttömän katselun myös Tallinnassa ja muualla Pohjois-Virossa. Elokuvassa pohditaan, sijoitettiinko masto tarkoituksella Espooseen, jotta Suomen tv-kanavia olisi mahdollista katsoa myös Neuvosto-Virossa.


title: Disko ja ydinsota

text: Virolaisiin televisioihin piti tehdä muutoksia, koska koko silloisessa Neuvostoliitossa oli käytössä SECAM-järjestelmä ja Suomessa PAL-järjestelmä. Mutta Jaak Kilmin mukaan ""Joka perheessä tunnettiin joku, joka osasi sen tehdä."" Lisäksi vastaanottoon tarvittavat antennit tehtiin tarvittaessa vaikka elohopeamittarista.


title: Disko ja ydinsota

text: Dokumentissa on lavastettuja kohtauksia, joissa kahdeksanvuotias Jaak lupaa kertoa etelävirolaiselle serkulleen Urvelle televisiosarja "Dallasin" tapahtumista. Urve taas kiertää kotikylässään kertomassa muille televisiosarjojen juonenkäänteistä.


title: Disko ja ydinsota

text: Toisaalla "Ritari Ässää" seuranneet tallinnalaiset pikkupojat etsivät niitä kaupungin harvoja ulkomaisia autoja. Jaak seuraa kotinsa ikkunasta, miten eräs poika puhuu rannekellonsa kautta autolle. Kesäkuussa 1987 huhutaan, että Suomen televisiossa esitetään "Emmanuelle". Tämän seurauksena sadat autot muualta maasta suuntaavat kohti Tallinnaa.


title: Disko ja ydinsota

text: "Disko ja ydinsota" väittää, että Suomen televisio vaikutti osaltaan Neuvostoliiton romahtamiseen 1991.


title: Disko ja ydinsota

text: "Disko ja ydinsota" huomioitiin laajalti virolaisessa mediassa. "Eesti Päevaleht" haastatteli Suomen Viron suurlähettilästä Jaakko Kalelaa dokumenttiin liittyen. "Postimees"-lehden toimittaja Alo Lõhmus ihmetteli, miksi Suomen television merkitystä ei ollut aikaisemmin tutkittu vakavasti. Lõhmus kuvaili Suomen televisiota "henkiseksi ydinpommiksi", joka hajotti hölmön järjestelmän. Etelä-Virossa dokumenttia arvosteltiin Tallinna-keskeisyydestä.


title: Disko ja ydinsota

text: Elokuva esitettiin Yle TV1:n Ykkösdokumentti-ohjelmapaikalla 11. lokakuuta 2009.


title: Legio II Augusta

text: Legio II Augusta () oli roomalainen legioona. Sen perustivat todennäköisesti konsuli Gaius Vibius Pansa Caetronianus ja Octavianus (tuleva keisari Augustus) vuonna 43 eaa. Sen tunnuksia olivat kauris, Pegasos ja sodanjumala Mars.


title: Legio II Augusta

text: Legio II Augustaa kutsuttiin mahdollisesti aluksi nimellä "Sabina". Se taisteli Marcus Antoniusta vastaan Mutinan sodassa ja myöhemmin Cassiusta ja Brutusta vastaan Filippoin taisteluissa. Legioona osallistui myös Perusian sotaan Octavianuksen puolella, mistä kertoo Perusiasta löytynyt lingon ammus, jossa on teksti "Caesar Leg II".


title: Legio II Augusta

text: Legioonan vaiheet vuosien 40 eaa. – 30 eaa. välillä ovat epäselviä, mutta jos Legio II Augusta on sama kuin Legio II Gallica, joka tiedetään palvelleen myös Octavianuksen puolelle, niin on mahdollista, että II Augusta oli tuolloin Galliassa. Vuoden 30 eaa. jälkeen legioona siirrettiin Hispania Tarraconensikseen, missä se osallistui kantabriaaneja vastaan käytyyn sotaan vuosina 25 eaa. – 13 eaa. Sodan jälkeen legioonalaiset rakensivat yhdessä Legio I Germanican kanssa Accin colonian Hispaniaan. Legioonan veteraaneja asutettiin Faventiaan ja Cartennaan.


title: Legio II Augusta

text: Teutoburgin taistelun jälkeen vuonna 9 jaa., Legio II Augusta siirrettiin todennäköisesti Reinille, missä se asettui Mogontiacumin lähistölle. Vuosina 14–16 se osallistui sotapäällikkö Germanicuksen sotaretkiin Germaniassa. Sotaretkien aikana se mainitaan yhdessä Legio XIV Geminan kanssa, kun nämä joutuivat yhtäkkiä äkillisen tulvan uhkaamaksi ollessaan lastattuina laivoihin Vattimerellä. Vuoden 16 jälkeen legioona asettui Argentoratumiin, Germania Superiorin provinssiin, missä se vartioi strategisesti tärkeää Reinin ylityspaikkaa.


title: Legio II Augusta

text: Vuonna 21 Legio II Augusta osallistui sotaretkeen gallialaisia kapinallisia, Julius Sacroviriä ja Julius Florusta vastaan. Kapina kukistettiin ja voiton kunniaksi pystytettiin riemukaari Arausioon.


title: Legio II Augusta

text: Vuonna 43 keisari Claudius käynnisti Britanniaan suuntautuneen sotaretken, johon myös Legio II Augusta osallistui. Legioonan komentajana toimi tällöin Titus Flavius Vespasianus, tuleva keisari. Legioona oli aluksi jakautunut lukuisiin linnakkeisiin Lounais-Britanniassa. Vuonna 48 koko legioona koottiin vastarakennettuun leiriin, joka sijaitsi Isca Dumnoriorumissa. Vuonna 57 legioona siirrettiin uuteen leiriin nykyisen Gloucesterin alueella.


title: Legio II Augusta

text: Vuonna 60 tai 61 Ikeenien kuningatar Boudicca kapinoi roomalaisia vastaan. Kun provinssin maaherra Suetonius Paulinus pyysi legioonalta apua, niin sen prefekti, Poenius Postumius kuitenkin kieltäytyi. Hän teki myöhemmin itsemurhan mutta ei tiedetä miksei paikalla ollut legaattia, joka oli normaalisti legioonan komentaja.


title: Legio II Augusta

text: Vuoden 69 sisällissodan aikana Legio II Augusta tuki Aulus Vitelliusta. Ainakin yksi legioonan lippukunta osallistui Cremonan ensimmäiseen taisteluun, jossa Vitelliuksen joukot kukistivat Othon armeijan. Myöhemmin se taisteli varmasti myös Cremonan toisessa taistelussa, jossa Vespasianuksen armeija puolestaan kukisti Vitelliuksen. On mahdollista, että koko legioona, muutamia alaosastoja lukuun ottamatta, tuki Vespasianusta alusta lähtien. Sodan jälkeen legioonan osastot palasivat takaisin Britanniaan.


title: Legio II Augusta

text: Vespasianuksen aikana Legio II Augusta siirrettiin entisestä leiristään Isca Silurumiin, jossa se pysyi vuoteen 139 asti, jolloin Rooman armeija hyökkäsi Etelä-Skotlantiin. Legio II Augusta osallistui sotaretkeen ja myöhemmin Antoninuksen vallin rakentamiseen vuosina 142–143. Noin vuosina 155–158 syttyi raju kapina Pohjois-Britanniassa ja roomalaiset joukot kärsivät kovia tappioita. Antoninuksen valli hylättiin ja vahvistuksia jouduttiin tuomaan kahdesta Germanian provinsseista. Tämä mainitaan Tynestä löytyneessä piirtokirjoituksessa.


title: Legio II Augusta

text: Vuonna 196 Britannian maaherra Decimus Clodius Albinus vei provinssin joukot Galliaan tavoitteenaan syöstä Septimius Severus vallasta ja nousta keisariksi. Severuksen kuitenkin kukistivat Albinuksen ja Britannian joukot palasivat takaisin provinssiinsa, missä he joutuivat taistelemaan provinssin vallanneita britannialaisia vastaan. Vuonna 208 Septimius Severus saapui Britanniaan ja käynnisti sotaretken Skotlantiin. Legio II Augusta siirrettiin Carpowiin Tayjoen varrelle, missä se jakoi suuren legioonalaislinnoituksen Legio VI Victrixin kanssa.


title: Legio II Augusta

text: Keisari Caracallan tai Elagabaluksen kaudella Legio II Augusta sai lisänimen "Antonina", keisarien Antoninus-nimen mukaan. Severus Alexanderin aikana valloituksista luovuttiin ja legioona palasi takaisin entiseen linnoitukseensa Isca Silurumiin. Legioona oli siellä ainakin vuoteen 255 asti. 200-luvulla yksi legioonan lippukunta saattoi taistella Armoricassa, Länsi-Galliassa.


title: Legio II Augusta

text: 300-luvulla Legio II Augusta oli osa Kentiin sijoitettua rannikkopuolustusta, jonka jälkeen se katoaa lähteistä. On mahdollista, että myöhäisantiikin aikana perustettu Legio II Brittannica oli alkujaan osa Legio II Augustaa.


title: Harjunpää (Ulvila)

text: Harjunpää () on 1 500 asukkaan kylä Ulvilassa, Satakunnassa. Harjunpää sijaitsee Porin kaupungin kyljessä. Kylän asutus on pääosin kallioiden päällä ja kupeessa. Harjunpään kylän kallioilta näkyy Harjunpäänjoen ja Kokemäenjoen rantapelloille. Aikanaan Harjunpään kalliot muodostivat luonnonsataman josta merkkejä voi havaita vieläkin. Sittemmin meri on vetäytynyt ja antanut tilaa Harjupään ja Sunniemen pelloille.


title: Harjunpää (Ulvila)

text: Harjunpään tärkeimpiä rakennuksia ovat kyläkoulu (noin 120 oppilasta mukaan lukien esiopetus) sekä kylän lähikauppa, neuvola, kirjasto ja seurakuntakoti. Kylä tarjoaa myös monenlaisia urheiluharrastuksia, sillä sieltä löytyvät jalkapallokenttä, jääkiekkokaukalo, kuntosali, pururata ja haasteelliset mäet pyöräilyharrastukseen. Harjunpään kallioon on louhittu kuusikymmenluvulla osin työllisyystöinä luolasto puolustusvoimille. Nykyisin luolastossa toimii tietotekniikkayritys joka tarjoaa konehallipalveluja. Harjunpään kylään kuuluu myös Puhju, joka sijaitsee kylän keskustasta noin neljä kilometriä pohjoiseen. Sieltä on löydetty kivikautisia asumuksia ja sen perustella on suojeltu eräs mäki.


title: Harjunpää (Ulvila)

text: Harjunpään koulu on perustettu vuonna 1893. Nykyinen kivikoulu on rakennettu 1950–1960-lukujen vaihteessa.


title: Harjunpää (Ulvila)

text: Harjunpäässä tiedetään 1500-luvulla olleen yhdeksän maatilaa, mutta Porin kuninkaankartanoa perustettaessa kylästä erotettiin niin sanottu Härpsannan saari ja liitettiin kuninkaankartanoon. Yksi tiloista oli vuodesta 1456 Naantalin luostarin omistuksessa, kunnes joutui kruunulle 1556. Maanomistajana Harjunpäässä oli ainakin vanha rälssisuku Sluk, joka vuonna 1542 myi Lampolana tunnetun tilansa Sunniemen kartanon omistajalle Kustaa Finckelle. Tiloja jaettiin vuosisatojen kuluessa niin, että 1920-luvulla Harjunpäässä oli kirkonkirjojen mukaan 18 tilaa: Ali-Tuori, Yli-Tuori, Iso-Tuomola, Vähä-Tuomola, Vähä-Anttila, Väinölä, Mattila, Iso-Anttila, Uusitalo, Vanhatalo, Sippola, Iso-Kreula, Uusi-Kreula, Nedbacka, Nissilä, Perttula-Holmi, Anton Perttula ja Kalle Perttula.


title: Harjunpää (Ulvila)

text: Vuonna 1920 kylässä syttyi suuri tulipalo, joka tuhosi lähes kaikki kylän silloiset rakennukset.


title: Simon Baker

text: Simon Baker (tunnetaan myös nimillä Simon Denny tai Simon Baker-Denny; s. 30. heinäkuuta 1969 Launceston, Tasmania, Australia) on australialainen näyttelijä. Hän näytteli vuodesta 2008 vuoteen 2015 "Mentalist"-televisiosarjassa. Baker on näytellyt myös tv-sarjassa "Oikeuden puolesta", jossa hän näytteli pääosaa. Hänen roolihenkilönsä nimi on Nick Fallin. Hän on ollut myös ehdolla Emmy-palkinnon saajaksi roolistaan sarjassa "Mentalist" ja Golden Globe -voittajaksi sarjasta "Oikeuden puolesta".


title: Simon Baker

text: Simon Baker on naimisissa toisen australialaisen näyttelijän, Rebecca Riggin kanssa. Heillä on kolme lasta; Stella Breeze (s. 1993), Claude Blue (s. 1998) ja Harry Friday (s. 2001). Näyttelijä Nicole Kidman on Harryn kummitäti, ja Naomi Watts puolestaan on Clauden kummitäti. Perhe asui ennen Malibussa, Kaliforniassa, mutta muutti sittemmin takaisin Sydneyyn, Australiaan. Nykyisin he asuvat Los Angelesissa.


title: Kalsiumdivetyfosfaatti

text: Kalsiumdivetyfosfaatti eli monokalsiumfosfaatti (Ca(HPO)) on kalsium- ja divetyfosfaatti-ioneista koostuva ioniyhdiste, joka esiintyy usein monohydraattimuotona Ca(HPO)·HO. Kalsiumdivetyfosfaattia käytetään erityisesti lannoitteena.


title: Kalsiumdivetyfosfaatti

text: Laboratorioissa pieniä määriä kalsiumdivetyfosfaattia valmistetaan kalsiumkarbonaatin ja fosforihapon välisellä reaktiolla, jossa syntyy lisäksi hiilidioksidia ja vettä.


title: Kalsiumdivetyfosfaatti

text: Suuria määriä kalsiumdivetyfosfaattia valmistetaan käsittelemällä kalsiumfosfaattimalmia rikkihapolla. Niin kutsutussa märkäprosessissa kalsiumfosfaatti reagoi väkevän, 93-prosenttisen rikkihapon kanssa kahdeksan tunnin ajan. Kalsiumdivetyfosfaatin lisäksi muodostuu tuotteina myös kalsiumsulfaattia.


title: Kalsiumdivetyfosfaatti

text: Kalsiumfosfaattimalmit sisältävät usein myös kalsiumfluoridia. Tällöin reaktiossa syntyy myös vetyfluoridikaasua, joka voidaan kerätä. Kalsiumdivetyfosfaatin valmistukseen kalsiumfosfaatista voidaan käyttää myös muita happoja, kuten typpihappoa tai fosforihappoa. Tällöin reaktiotuotteena muodostuu kalsiumsulfaatin sijasta kalsiumnitraattia tai fosforihappoa käytettäessä ainoastaan kalsiumdivetyfosfaattia. Näissäkin reaktioissa vapautuu vetyfluoridia, jos käytetään apatiittimineraalia lähtöaineena.


title: Kalsiumdivetyfosfaatti

text: Suurin osa valmistetusta kalsiumdivetyfosfaatista käytetään lannoitteena. Lisäksi ainetta käytetään puskuriliuoksissa ja muovien stabilisoijana. Elintarviketeollisuudessa yhdistettä käytetään muiden fosfaattien tavoin happamuudensäätöaineena, hapettumisenestoaineena, jauhonparanteena ja sulatesuolana. Sen E-koodi on yhdessä kalsiumfosfaatin ja kalsiumvetyfosfaatin kanssa E341.


title: Kalsiumdivetyfosfaatti

text: Käsiteltäessä kalsiumfosfaattimineraalia rikkihapolla saadaan kalsiumdivetyfosfaatin ja kalsiumsulfaatin seos, jota käytettäessä lannoitteena kutsutaan superfosfaatiksi. Saksalainen kemisti Justus von Liebig loi tutkimuksillaan pohjan lannoitteiden teolliselle valmistukselle. Rikkihapon käyttöä lannoitteiden valmistuksessa tutki ensimmäisenä James Murray, joka liuotti luita rikkihappoon 1800-luvun alussa. Hänen poikansa John Fischer Murray haki vuonna 1842 patentin menetelmälleen valmistaa lannoitteita kalsiumfosfaatista ja rikkihaposta. John Bennet Lawes patentoi samana vuonna samankaltaisen menetelmän kalsiumdivetyfosfaattilannoitteiden valmistukseen. Lawes oli Murrayta parempi keksintönsä markkinoinnissa ja hän osti vuonna 1846 oikeudet myös Murrayn patenttiin. Ensimmäisen tehtaansa Lawes perusti vuonna 1844 Debtfordiin. Englannista tuli sen jälkeen fosfaattilannoitteiden johtava tuottaja. 1840-luvun lopulla superfosfaattitehtaita rakennettiin myös Saksaan. Myöhemmin tehtaita rakennettiin myös Kanadaan ja Australiaan.


title: Kalsiumdivetyfosfaatti

text: Fosforihapon avulla valmistetusta kalsiumdivetyfosfaatista käytetään nimitystä kolmoissuperfosfaatti. Kolmoissuperfosfaatissa fosforisisältö on suurempi kuin rikkihapon avulla valmistetussa superfosfaattilannoitteessa. Kalsiumdivetyfosfaatin voidaan antaa myös reagoida ammoniumhydroksidin kanssa, jolloin tuotteena syntyy niin ikään lannoitteena käytettävää tetra-ammoniumkalsiumdivetyfosfaattia.


title: Clock Tower

text: Clock Tower on Human Entertainmentin aloittama ja Sunsoftin jatkama selviytymiskauhupelisarja. Sarjan pelit etenevät kauhuelokuvien tapaisesti. Toisin kuin muut selviytymiskauhupelit, pelisarjan peleissä ei keskitytä olioiden tappamiseen tai väkivallan käyttöön, vaan enemmänkin ympäristössä piiloutumiseen ja pakenemiseen, arvoituksien ratkomiseen sekä monimutkaisen juonen seuraamiseen. Pelien päähahmo on yleensä melko avuton vihollisiin verrattuna, minkä vuoksi vihollisilta pyritään piiloutumaan ja pakenemaan.


title: Clock Tower

text: Pelisarjalle on ollut kehitteillä samanniminen elokuva, jonka oli tarkoitus ilmestyä vuonna 2012.


title: Sydänääniä

text: Sydänääniä on suomalaisen Kolmas Nainen -rockyhtyeen kahdeksas studioalbumi. Se julkaistiin lokakuussa 2009 15 vuoden levynjulkaisutauon jälkeen. Levyn on tuottanut Sakari Pesola. Sävellykset ovat Pauli Hanhiniemen, Sakari Pesolan, Timo Kivikankaan ja Raimo Valkaman yhteistuotantoa. Albumin kaikki sanoitukset on tehnyt Pauli Hanhiniemi.


title: Sydänääniä

text: Albumia on myyty 16 937 kappaletta. Se myi ilmestymisvuotenaan kultaa.


title: Eden Fire

text: Eden Fire on ruotsalaisen Sonic Syndicaten esikoisalbumi. Albumilta julkaistiin single "Jailbreak". Albumi menestyi huonosti.


title: Miten valmiiksi tullaan

text: Miten valmiiksi tullaan on Irinan 14. lokakuuta 2009 julkaistu neljäs studioalbumi. Se nousi Suomen virallisen listan sijalle 2.


title: Miten valmiiksi tullaan

text: Levyn ensimmäisenä singlenä julkaistiin Irinan ensimmäinen kokonaan itse säveltämä ja sanoittama ”Et huomaa”, joka lähetettiin radioille heinäkuun lopussa 2009 ja se nousi nopeasti yhdeksi eniten Suomen radioissa soivaksi kappaleeksi. Levyn toisena singlenä julkaistiin ”Näe minut tässä”, johon Tuukka Temonen ohjasi videon. Kolmas single oli ”Jälki”, joka julkaistiin albumin kolmantena singlenä helmikuun alussa 2010. Heltechin opiskelijat tekevät Kappaleeseen musiikkivideon helmikuun aikana.


title: Miten valmiiksi tullaan

text: Kaikki kappaleet sovittaneet Jyrki Tuovinen, Janne Kasurinen, Miika Colliander, Antti Pitkäjärvi, Jussi Saxlin sekä J Salonen, ellei toisin mainittu.


title: Only Inhuman

text: Only Inhuman on ruotsalaisen Sonic Syndicaten toinen studioalbumi. Albumilta julkaistiin singlet "Enclave" ja "Denied". Single "Enclave" poikkeaa muista kappaleista, koska siinä ei ole örinää ollenkaan taas kun muissa kappaleissa on. Albumi on Sonic Syndicaten suosituin ja myydyin.


title: Kari Cavén

text: Kari Tapio Cavén (13. maaliskuuta 1954 Savonlinna) on suomalainen kuvanveistäjä.


title: Kari Cavén

text: Kari Cavén opiskeli maalausta Vapaassa taidekoulussa vuosina 1976–1977, sen jälkeen Taikissa ja lopuksi Taideakatemian koulussa 1978–1982. Cavénin ensimmäinen yksityisnäyttely oli Kuopion taidemuseossa 1983.


title: Kari Cavén

text: Cavén aloitti maalarina, mutta siirtyi pian tekemään veistoksia kierrätetystä puu- metalli- ja muovimateriaalista. Cavénin teoksille on usein ominaista leikkimielinen kekseliäisyys.


title: Kari Cavén

text: Cavénin työt ovat usein paitsi maalauksia myös reliefejä tai veistoksia. Teosten humoristisilla nimillä on usein tärkeä merkitys. Hän edusti Suomea Venetsian biennaalissa vuonna 1995.


title: Kari Cavén

text: Vuonna 2014 Cavén sai Pro Finlandia -mitalin.


title: Kokkolan kirkko

text: Kokkolan kirkko on arkkitehti Aarne Nuortilan suunnittelema tiilirakenteinen kirkko Kokkolan keskustassa. Kirkolle on annettu nimi "De profundis – Syvyydestä" psalmin 130 alun mukaan. Se on Kokkolan suomalaisen seurakunnan pääkirkko. Kirkossa on noin 1 200 istumapaikkaa.


title: Kokkolan kirkko

text: Kirkossa on ruotsalaisen Åkerman & Lundin urkurakentamon 50-äänikertaiset urut, jotka valmistuivat vuonna 2002. Kuorin lasimaalaus on taiteilija Urpo Wainion.


title: Kokkolan kirkko

text: Kokkolan ensimmäinen kirkko oli pieni 300-hengen ristikirkko, joka valmistui 1655 ja purettiin 1876. Toinen kirkko oli puinen ristikirkko, joka valmistui 1877. Kirkko paloi loppiaisyönä 1958. Palossa tuhoutui myös paljon arvokasta kirkkotarpeistoa kuten uudet urut, kynttiläkruunut, lampetit ja kirkonkellot. Messukasukat onnistuttiin pelastamaan sakastista. Kirkon oli suunnitellut Theodor Granstedt ja sinne mahtui noin 1000 henkeä.


title: Rubin

text: Rubin on eri satelliiteille suunniteltuja merenkulun AIS-järjestelmän laitteita. AIS on merenkulun raskaampien alusten pakollinen paikkatiedon lähetys- ja seurantajärjestelmä.


title: Rubin

text: Rubin 9-AIS (Automatic Identification System) koostuu kahdesta laitteesta, Rubin-9.1 ja Rubin-9.2, jotka painavat kumpikin 8 kg, intialaisen 23. syyskuuta 2009 laukaistun PSLV-kantoraketin elektroniikkaosastossa. Ne seuraavat laivojen AIS-lähetteitä.


title: Rubin

text: Rubin-9.1-laitteen kehitti Luxspace. Laite tutkii AIS-lähetteitä lähettävien laivojen paikallistamista merialueilla, joilla on vilkas meriliikenne.


title: Rubin

text: Rubin-9.2-laitteen kehitti ruotsalainen Ångström-yhtiö, ja se testaa nanoteknologioita avaruudessa. Senkin tavoite on AIS-järjestelmän vastaanottimien kehittäminen, jota on tehty aiemmin Rubin-7- ja Rubin-8-missioilla. Rubin-8 launkaistiin PSLV-C9-kantoraketilla huhtikuussa 2008.


title: Rubin

text: Rubin-järjestelmän kokonaisuuden tekemistä johti saksalainen OHB-System-yhtiö.


title: Rubin

text: Rubin 8-AISin (Automatic Identification System) teki OHB Systems -yritys testaamaan sen signaalin välittämistä Orbcomm- ja Iridium-tietoliikennesatelliittien välityksellä maahan. Laite on kiinnitetty intialaisen PSLV-kantoraketin ylimpään osaan, ja se tuottaa tarvitsemansa sähkön aurinkopaneelilla. Seitsemänkiloinen Rubin-8-AIS laukaistiin 28. huhtikuuta 2008 PSLV-CA-raketin mukana.


title: Rubin

text: Rubin 7-AIS (Automatic Identification System) oli merenkulun AIS-järjestelmän satelliittikomponentin testi, joka liittyi Orbcomm-satelliittien toiseen sukupolveen. Kolme samanlaista laitetta oli kiinnitetty Kosmos-3M-kantorakettiin. Laitteilla on aurinkopaneeleja.


title: Rubin

text: AGILE (Astro-rivelatore Gamma a Immagini LEggero) on italialainen gamma-astrofysiikan satelliitti, jonka kyydissä on myös Rubin 6 -tietoliikennehyötykuorma, jonka kehitti saksalainen OHB-System. Se lähettää dataa Orbcomm-satelliittien kautta. Se laukaistiin intialaisella PSLV-kantoraketilla.


title: Rubin

text: Rubin-5-Asolant oli saksalaisen OHB-System-yrityksen tietoliikennekoe, joka lensi Kosmos-3M-kantoraketin kyydissä. Laitteita oli kaksi 37 kg ja 45 kg, ja niistä toinen on amatööritransponderi AATiS SAFIR-S ja toinen ESA Asolant aurinkopaneeli GPS-laite.


title: Rubin

text: Rubin-3-DSI (DSI = dopolnitel'naya sistema izmereniya) oli Kosmos-3M kantorakettiin liitetty tietoliikennekoe. Se välittää tietoja maahan Orbcomm-satelliittien kautta. Tämä koe välitti muun muassa raketin värähtelyitä. Laitteita oli kaksi, toinen painoi 37 kg ja toinen 45 kg.


title: Rubin

text: Rubin 2 on piensatelliitti, jonka kehittivät Fuchs Group (OHB System ja Carlo Gavazzi Space). Rubin 2 laukaistiin 20. joulukuuta 2002. Se lentää 650 km korkealla radalla. Satelliitissa on GPS-mittalaite satelliitin tarkan radan määritykseen. Yksi sen kokeista on tietoliikennekoe, joka liittyy Orbcomm-satelliitteihin.


title: Rubin

text: Bird-Rubin eli Rubin 1 oli saksalainen mikrosatellitti, jossa oli Orbcomm-satelliitteihin liittyvä tietoliikennekoe. Se laukastiin 15. heinäkuuta 2000 Kosmos-3M kantoraketilla.


title: Halsuan kirkko

text: Halsuan kirkko on Jaakko Kuorikosken, isänsä Heikin suunnitelmien mukaan vuosina 1825–1826 rakennuttama kirkko Halsualla. Kirkko sijaitsee Kauppisen harjulla keskellä pitäjää, Halsuanjärven läheisyydessä. Kirkko on puinen, pohjaltaan tasavartinen ristikirkko.


title: Halsuan kirkko

text: Kirkon rakentaminen tuli ajankohtaiseksi Kokkolan seurakuntaan kuuluneen Halsuan rukoushuonekunnan perustamisen jälkeen vuonna 1824. Kirkonkello oli aluksi kirkontornissa, mutta vuonna 1882 rakennettiin kellotapuli Juho Jaakko Kuorikosken johdolla.


title: Halsuan kirkko

text: Vuonna 1906 hankittiin kirkkoon kaksiäänikertaiset ”Himanderin” eli Lahden Urkutehtaan urut, jotka sijoitetiin niitä varten rakennetulle parvelle. Uudet urut Halsualle hankittiin 1959. Ne ovat saksalaisen Jehmlichin urkutehtaan tekemät 11-äänikertaiset ja edustavat tuon aikaista neobarokki-tyyliä.


title: Halsuan kirkko

text: Kirkkoa on peruskorjattu vuosina 1968–1969, jolloin korjauksen suunnitteli paikallinen arkkitehti Sulo Kalliokoski sekä 2001, jolloin korjauksesta vastasi oululainen arkkitehtitoimisto Jorma Teppo Oy.


title: Halsuan kirkko

text: Halsuan kirkkotie ja kirkonseutu kuuluu Suomen valtakunnallisesti merkittäviin rakennettuihin kulttuuriympäristöihin. Museoviraston perustelujen mukaan se on edustava esimerkki Kuorikosken kirkonrakentajasuvun vaatimattomasta ja pienmittakaavaisesta rakennustyylistä. Kirkon ja tapulin lisäksi kirkonseutuun kuuluu lainamakasiini, hautausmaa sekä harjua pitkin kulkeva kirkkotie.


title: Markku Larkio

text: Markku Tapio Larkio (s. 4. syyskuuta 1972 Riihimäki) on suomalainen aktiiviuransa lopettanut koripalloilija.


title: Markku Larkio

text: Larkio aloitti koripallon pelaamisen Hyvinkään Tahkossa. Koska samassa joukkueessa oli neljä muuta yli kaksimetristä pelaajaa, pantiin Larkio takamieheksi. Vuonna 1991 Larkio siirtyi pelaamaan Namika Lahteen, jossa hän pelasi kahden kauden ajan. Suomesta hän lähti Yhdysvaltoihin opiskelemaan Illinois'n yliopistoon. Valinta kuitenkin epäonnistui, sillä jo yhden kauden jälkeen Larkio palasi Suomeen ja Lahteen.


title: Markku Larkio

text: Kun Bosman-sääntö tehtiin 1990-luvulla, sai Larkio mahdollisuuden siirtyä Eurooppaan. Hän siirtyikin TTL Bambergiin, jossa pelit sujuivat hyvin puolitoista kautta. Toisen kauden lopulla Larkio kärsi vakavan akillesjänteen loukkaantumisen, joka piti hänet pois kentiltä puoli vuotta. Tämän takia hän siirtyi takaisin Suomeen kuntoutumaan ja samalla pelaamaan Lahden paitaan. Kaudeksi 1999–2000 Larkio palasi Saksaan, mutta tällä kertaa Bayer Leverkusenin paitaan. Hän pelasi seurassa kaksi kautta ennen siirtymistään Braunschweigiin. Larkion uran viimeiset kaudet olivat kuitenkin vaikeat, sillä hänellä oli pieniä loukkaantumisia jatkuvasti. Keväällä 2004 Larkio lopetti ammattilaisuransa.


title: Markku Larkio

text: Larkio oli mukana myös Suomen koripallomaajoukkueessa vuoden 1995 EM-kisoissa. Hän pelasi maajoukkueessa aina vuoteen 2003 saakka, mutta ei ollut tyytyväinen maajoukkuetoimintaan.


title: Kaustisen kirkko

text: Kaustisen kirkko on Kaustisen keskustassa sijaitseva Jaakko Heikinpoika Kuorikosken vuonna 1859 suunnittelema ja rakentama puinen ristikirkko. Kirkko on peruskorjattu vuosina 1969–1970.


title: Kaustisen kirkko

text: Kuulun kaustislaisen Kuorikosken kirkonrakentajasuvun jäsenet ovat suunnitelleet ja rakentaneet nykyisen kirkon lisäksi vuonna 1777 valmistuneen Kaustisen ensimmäisen kirkon ja tapulin.


title: Tove Åman

text: Tove Kristiina Linnea Åman (s. 16. syyskuuta 1970 Kokkola) on suomalainen laulaja (sopraano).


title: Tove Åman

text: Tove Åman valmistui musiikin maisteriksi Sibelius-Akatemiasta 2003, opettajanaan Anita Välkki, ja piti ensikonserttinsa 2005. Hän voitti 1993 Kangasniemen laulukilpailun ja 1999 Lappeenrannan laulukilpailun. Åman on ollut vuodesta 1999 Suomen Kansallisoopperan solistikunnan vakituinen jäsen. Hän on myös vieraillut Brysselin Théâtre Royal de la Monnaiessa.


title: Tove Åman

text: Åmanin esittämiä rooleja ovat muun muassa Pamina (oopperasta "Taikahuilu"), Fiordiligi ("Così fan tutte"), Kreivitär ("Figaron häät"), Micaëla ("Carmen"), Mimì ("La Bohème"), Rusalka ja Leonora ("Kaarle-kuninkaan metsästys").


title: Akira Suzuki

text: Akira Suzuki (, 12. syyskuuta 1930 Mukawa) on japanilainen kemisti, joka palkittiin lokakuussa 2010 Richard F. Heckin ja Ei-ichi Negishin kanssa Nobelin kemianpalkinnolla palladiumin käyttöä ristikytkentäreaktioiden katalyyttinä koskevista tutkimuksista. Suzuki-reaktio on nimetty hänen mukaansa. Suzuki on Hokkaidōn yliopiston emeritusprofessori


title: Rolls-Royce

text: Rolls-Royce voi merkitä seuraavia aiheita:


title: Rolls-Royce

text: Historian kuluessa on lisäksi ollut useita yrityksiä, jotka ovat käyttäneet nimeä Rolls-Royce.


title: Rolls-Royce Holdings

text: Rolls-Royce Holdings plc on brittiläinen pörssiyhtiö, joka valmistaa moottoreita lentokoneisiin, laivoihin sekä voimalaitoksiin. Suomessa yrityksellä on ollut tehtaat Raumalla ja Kokkolassa, joissa valmistetaan potkurilaitteita, vintturijärjestelmiä ja vesisuihkulaitteita. Heinäkuussa 2018 norjalainen Kongsberg osti Rolls-Roycen Marine-ryhmän, johon Suomenkin tehtaat ovat kuuluneet. Kauppaan eivät kuulu Rolls-Roycen Bergen-moottorit eivätkä eräät muut meriteollisuustuotteet, joten Rolls-Royce jatkaa toimintaansa myös meriteollisuudessa.


title: Rolls-Royce Holdings

text: Yhtiön perustivat vuonna 1906 Charles Rolls ja Henry Royce. Ensimmäinen automalli oli The Silver Ghost, jota tuotettiin 1906-1925. Ensimmäinen lentokoneenmottori valmistui vuonna 1914. Yhtiö tuotti noin puolet Liittoutuneiden Ensimmäisessä maailmansodassa käyttämistä lentokonemoottoreista. 1920-luvulle mennessä lentokonemoottorintuotanto kasvoi yrityksen tärkeimmäksi toimialaksi.


title: Rolls-Royce Holdings

text: Vuonna 1971 yhtiö joutui pahoihin taloudellisiin vaikeuksiin, kun RB211-moottorin kehitystyön kustannukset kasvoivat hallitsemattomiksi. Edward Heathin johtama konservatiivihallitus kansallisti yhtiön. Vuonna 1973 autotehdas erotettiin omaksi yhtiökseen, ja Margaret Thatcherin hallitus yksityisti yhtiön uudelleen vuonna 1987.


title: Rolls-Royce Holdings

text: Tytäryhtiö Rolls-Royce Marine Power Operations on valmistanut ydinreaktoreita Yhdistyneen kuningaskunnan laivaston sukellusveneisiin.


title: Fox on the Run (Sweetin kappale)

text: ”Fox on the Run” on brittiläisen Sweet-yhtyeen hittikappale. Se julkaistiin alun perin vuoden 1974 lopulla yhtyeen kolmannella studioalbumilla "Desolation Boulevard". Seuraavan vuoden 1975 maaliskuussa julkaistiin uusi singleversio, josta muodostui yksi yhtyeen suurimmista hiteistä. Se oli samalla yhtyeen ensimmäinen single, jonka se oli itse säveltänyt ja sanoittanut. Kappale kertoo bändäreistä.


title: Fox on the Run (Sweetin kappale)

text: Alkuperäisessä albumiversiossa sähkökitara on johtava soitin ja kappale on tyyliltään ”raaempi” kuin singleversio. Se on myös lähes viisiminuuttisena huomattavasti singleversiota pitempi. Singleversiossa merkittävin ero on vahvasti esillä oleva syntetisaattori, jota ei albumiversiossa ole lainkaan.


title: Fox on the Run (Sweetin kappale)

text: ”Fox on the Run” oli yhtyeen kotimaassa Isossa-Britanniassa korkeimmillaan listan sijalla 2. Yhdysvalloissa sijoitus oli 5. Lisäksi kappale oli listaykkönen ainakin Länsi-Saksassa, Belgiassa ja Australiassa.


title: Fox on the Run (Sweetin kappale)

text: Singlen B-puolella oli basisti Steve Priestin laulama kappale ”Miss Demeanor”, jota ei ole julkaistu millään yhtyeen studioalbumilla. Se on kuitenkin sisältynyt bonuskappaleena remasteroiduille versioille yhtyeen 1970-luvun studioalbumeista. Viimeksi vuonna 2005 se oli bonuskappale SonyBMG:n julkaisemalla "Desolation Boulevard" -CD:llä.


title: Fox on the Run (Sweetin kappale)

text: Pertti Neumann levytti kappaleen suomeksi nimellä ”Kettujen yö” vuonna 1988.


title: Fox on the Run (Sweetin kappale)

text:
A-puoli
B-puoli


title: Rivivahvuus

text: Rivivahvuus on Suomen puolustusvoimissa se määrä sotilaita, joka voidaan kirjavahvuudesta käskeä kulloinkin palvelukseen. Rivivahvuus saadaan, kun kirjavahvuudesta vähennetään komennuksilla olevat, sairaalassa olevat, palvelusvapailla, kuten viikonloppuvapaalla tai lomilla olevat sekä palveluksesta osittain tai kokonaan vapautetut:


title: Sydäntutkimuksen suurpalkinto

text: Sydäntutkimuksen suurpalkinto on Sydäntutkimussäätiön joka toinen vuosi jakama tunnustus, joka luovutetaan syyskuussa, Maailman sydänpäivänä. Palkinto on suuruudeltaan 20 000 euroa. Vuosina 2003–2005 se oli arvoltaan 17 000 euroa.


title: Tasapainopilkki

text: Tasapainopilkki eli tasuri on pilkkimisessä käytettävä viehetyyppi. Tasapainopilkki on ulkonäöltään kuin pieni kala, joka on kiinnitetty siimaan tasapainopisteestään niin, että pilkki on lepotilassa vaakatasossa. Tavallisesti vieheen molemmissa päissä on ylöspäin osoittava yksihaarainen koukku ja suurempien tasapainopilkkien alapuolella lisäksi kolmihaarakoukku, joihin voi tarvittaessa kiinnittää syöttejä. Tasapainopilkin takapäässä on vieheen uintiliikkeen kannalta tärkeä levy tai tupsu, joka saa vieheen kallistumaan ja liikkumaan eteenpäin pienen hätääntyneen kalan tavoin, kun sitä siiman ja vavan avulla nykivin liikkein uitetaan. Tasapainopilkillä pilkittäessä käytetään tavallisesti jäykkäkärkistä vapaa tai haarukkavapaa.


title: Alytus

text: Alytus on kaupunki eteläisessä Liettuassa, Alytusin läänissä. Vuonna 2012 kaupungin väkiluku oli 58 616 asukasta, jolla asukasmäärällä kaupunki oli Liettuan kuudenneksi suurin.


title: Alytus

text: Ensimmäinen maininta Alytuksesta on vuodelta 1377, jolloin nimi mainitaan Marburgin Wigandin aikakirjassa. Puolan kuningas ja Liettuan suurherttua ilmoittivat 5. heinäkuuta 1581, että Alytus saa kaupunginoikeudet. Tuolloin se sai myös vaakunansa. Päivämäärä "5. heinäkuuta" muodostuikin kaupungin vuosittaisen juhlapäivän nimeksi.


title: Alytus

text: 1700-luvun loppupuolella Alytus jakaantui kahteen osaan, kun Preussin ja Venäjän raja siirtyi niin, että se "halkaisi" kaupungin Venäjän puolella olevaan itäiseen ja Preussin puolella olevaan länteiseen osaan. Läntinen osa kuului Preussille 12 vuoden ajan, kunnes Napoleon I määräsi sen Puolan herttuakunnalle vuonna 1807. Myöhemmin se tuli osaksi Puolan uutta kuningaskuntaa ja sen hajotessa osaksi Venäjän keisarikuntaa. Vuonna 1918 Liettuan itsenäistyttyä Alytuksen hallinnollinen kahtiajako pysyi silti voimassa.


title: Alytus

text: Toisen maailmansodan jälkeen Alytus siirtyi muun Liettuan mukana osaksi Neuvostoliittoa.


title: Alytus

text: Alytuksen kaupungin nykyinen vaakuna – valkoinen kukka punaisella pohjalla – otettiin käyttöön vuonna 1995.


title: Alytus

text: Kaupungissa sijaitsevat liettualaisittain merkittävän vientiyrityksen AB Snaigėn tehtaat. Yritys on perustettu vuonna 1963 ja se valmistaa jääkaappeja ja pakastimia. Tuotannosta 97% menee vientiin ja sen tuotteita myydään 30 valtiossa. Yritys on noteerattu Vilnan arvopaperipörssissä.


title: Lida (täsmennyssivu)

text: Lida voi tarkoittaa:


title: Chad Muska

text: Chad Muska (s. 20. toukokuuta 1977 Lorain, Ohio) on yhdysvaltalainen ammattirullalautailija.


title: Chad Muska

text: Hän on myös vaate- ja kenkäsuunnittelija, valokuvaaja sekä DJ/tuottaja.


title: Chad Muska

text: Muska syntyi Loranissa, Ohiossa. Myöhemmin hän muutti Phoenixiin, Arizonaan, jouduttuaan hankaluuksin lukiossa. Hän aloitti rullalautailun ollessaan 10-vuotias.


title: Chad Muska

text: Chad Muska on ollut pelihahmona kuudessa ensimmäisessä Tony Hawk’s -pelisarjan pelissä (Tony Hawk's Pro Skaterista Tony Hawk's Underground 2:seen). Hän on ollut myös mukana Shorty's Skateboard's -skeittileffoissa "Guilty", "Fulfill The Dream" ja "How To Go Pro".


title: Kusi

text: Kusi voi tarkoittaa:


title: Neo-Geo (taidesuuntaus)

text: Neo-Geo on taidesuuntaus, joka sai alkunsa 1980-luvun alussa. Sana viittaa sanoihin "neo"=uusi ja "geo"=geometria, mutta kokonaisuudessaan suuntausta on kutsuttu sanoilla Neo-Geometric Conceptualism, eli uusgeometrinen käsitetaide. Termiä alkoivat käyttää Yhdysvalloissa muun muassa taiteilijat Peter Halley, Ashley Bickerton ja Jeff Koons. Erityisesti Halleyhin, joka näki geometrian yhteiskunnan metaforana, vaikutti ranskalainen filosofi Jean Baudrillard.


title: Neo-Geo (taidesuuntaus)

text: Ryhmän taide tähtäsi modernin maailman mekanisoitumisen ja kaupallistumisen kritiikkiin. Halleyn maalaukset ovat geometrisen abstrakteja, mutta niillä on esittävä perusta. Bickerton ja Koons tekevät pääasiassa kolmiulotteisia teoksia. Koons parodioi kulutuskulttuuria esittämällä todellisia kulutustavaroita teoksina, joilla on ajaton kauneus.


title: Neo-Geo (taidesuuntaus)

text: Suomessa Neo-Geo on vain vähän tunnettu suuntaus.


title: Plunge

text: Plunge voi tarkoittaa ainakin seuraavia:


title: Kypsentäminen

text: Kypsentäminen on ruuan käsittelemistä lämmön, hapon, suolan tai savun avulla. Tarkoituksena on muuttaa ravinto nautittavampaan muotoon tai säilöä sitä myöhempää käyttöä varten. Kypsentämistä on mm. keittäminen, paistaminen ja grillaaminen.


title: Auvo Vihro

text: Auvo Vihro (s. 10. toukokuuta 1956 Polvijärvi) on suomalainen näyttelijä ja teatteriohjaaja.


title: Auvo Vihro

text:
Vihro opiskeli näyttelemistä Teatterikorkeakoulussa, josta hän valmistui vuonna 1985. Aikaisemmin hän oli opiskellut hammaslääketiedettä ja taidehistoriaa. Hän on ollut kiinnitettynä Lahden kaupunginteatteriin ja Tampereen Työväen Teatteriin, jossa hän on näytellyt vuodesta 1991. Tampereen vuosinaan hän on esittänyt muun muassa Larrya "Closerissa", Emil Aaltosta "Suutari Aaltosessa", Markus Hautalaa "Fundamentalistissa" ja Antonio Salieria "Amadeuksessa".
Vihro on työskennellyt myös teatteriohjaajana. Hän on ohjannut muun muassa Asko Sahlmanin runokoosteen "Yhdeksän elämää" (1999) Tampereen Teatterille sekä näytelmät "Rauta" (2003), "Yön kosketus" (2005), "Manner" (2011) ja "Kolme iloista rosvoa" (2015) Tampereen Työväen Teatterille. Vuonna 2010 hänet valittiin Tampereen Teatterikesän taiteellisen johtoryhmän jäseneksi. Hän jätti johtoryhmän vuonna 2013.


title: Auvo Vihro

text: Vihro on esiintynyt myös elokuvissa ja televisiossa. Hän on näytellyt muun muassa Matti Laaksoa elokuvassa "Kaivo" (1992), Lauri Kettusta televisiosarjassa "Siperian nero" (2000–2001) ja Aatos Launista televisiosarjassa "Taivaan tulet" (2007–2010). Vuodesta 2012 Vihro on toiminut joulupukkina jouluaattoaamun "Joulupukin Kuuma linja" -ohjelmassa.


title: Auvo Vihro

text: Vuonna 2003 Vihrolle myönnettiin Veikko Sinisalo -palkinto.


title: Auvo Vihro

text: Vihro on naimisissa näyttelijä Minna Hokkasen kanssa. Heillä on kaksi lasta, vuonna 1991 syntynyt poika ja vuonna 1994 syntynyt tytär.


title: Gates McFadden

text: Gates McFadden (s. 2. maaliskuuta 1949 Cuyahoga Falls, Ohio) on yhdysvaltalainen näyttelijä ja koreografi. Hän näytellyt Beverly Crusheria televisiosarjassa "Star Trek – uusi sukupolvi" sekä sarjaan pohjautuvissa elokuvissa.


title: Gates McFadden

text: Elokuvadebyyttinsä McFadden teki vuonna 1984 elokuvassa "Muppetit Manhattanilla". Myöhemmin hän on näytellyt muun muassa elokuvassa "Punaisen lokakuun metsästys". Koreografina hän on ollut elokuvissa "Tumma kristalli" (1982), "Ihmelapsi" (1985) ja "Labyrintti" (1986).


title: Tšukotkan lippu

text: Tšukotkan lippu on Venäjälle kuuluvan Tšukotkan autonomisen piirikunnan tunnus. Se hyväksyttiin 28. joulukuuta 1994.


title: Tšukotkan lippu

text: Lipun valkoinen kolmio vasemmassa reunassa symboloi Tšuktšien niemimaata, jolla Tšukotka sijaitsee. Valkoinen väri symboloi Arktista ja lunta. Sininen symboloi Pohjoista jäämerta ja Tyyntämerta, joiden kanssa Tšukotkalla on rantaviivaa. Rengas, jonka keskellä on Venäjän lippu symboloi, että tällä alueella aurinko nousee ensimmäisenä Venäjällä, kuten myös alueen asukkaiden "jarar"-soitinta. Renkaan keltainen väri symboloi alueen tärkeää teollisuuden haaraa, kullan tuotantoa.


title: Luxor 2

text: Luxor 2 on toimintapainotteinen pulmapeli. Peli on jatko-osa "Luxorille", joka julkaistiin vuonna 2005. Pelissä on tarkoitus ampua alhaalta skarabeella värillisiä kuulia pienten skarabeiden edellään työntämiin kuuliin. Kuulat liikkuvat kentän määräämää rataa ja ammutun kuulan osuessa kolmeen tai enempään samanväriseen kuulaan, kuulat räjähtävät Tetriksen tyyliin. Tietyn kuulamäärän tuhoamisen jälkeen peli etenee seuraavaan kenttään. Tasoja on 13 kpl, joissa on kenttiä on yhteensä 88 kpl sekä 13 kpl bonuskenttiä. Vaikeustasoja on 3 kappaletta. Jos kuulat etenevät kentän laidassa olevaan pyramidiin, pelaaja menettää elämän ja joutuu aloittamaan alusta. Kolmesta peräkkäisestä kuulien räjäyttämisestä saa power-upin. Power-upit hidastavat kuulien liikettä, muuttavat skarabeen tarkemmaksi miekaksi, tuottavat kuulia tuhoavan pommin, salaman tai salamamyrskyn jne.


title: Luxor 2

text: Peli on ladattavissa Xbox 360:lle Xbox Live Marketplacelta hintaan 800 Microsoft Points. Peli on myös Arcade-pelille harvinaisesti saatavilla levyllä. Luxor 2 on yksi viidestä pelistä Xbox Live Arcade Compilation Discillä. Muut ovat "Boom Boom Rocket", "Feeding Frenzy", "Pac-Man Championship Edition" ja "UNO". Windowsille peli on ladattavissa MumboJumbon nettisivuilta Google Checkout-maksulla. Pelistä ovat demoversiot sekä Xbox 360:lle että Windowsille.


title: Luxor 2

text: Pelissä on Arcade-pelille normaalit 12 saavutusta, joista tulee 200 GS. Saavutusohjepalveluissa peli on arvioitu vaikeudeltaan erittäin vaikeaksi, mahdollisesti jopa Xbox 360:n vaikeimpiin peleihin kuuluvaksi. Saavutustilastopalveluissa on myös varsin vähän kaikki saavutukset saavuttaneita gamertageja.


title: Venäjän länsirintama (ensimmäinen maailmansota)

text: Venäjän länsirintama muodostui keväällä 1916, kun ensimmäisen maailmansodan itärintama oli otettu Nikolai II:n komentoon 3. syyskuuta 1915 (juliaanisen kalenterin mukaan 21. elokuuta 1915) ja kun hän jakoi ylipäällikön vastuunsa kolmelle armeijaryhmälle, joista venäjän kielessä käytettiin nimityksensä niin Venäjän keisarikunnan kuin myös Neuvostoliiton aikana nimitystä rintama.


text: Venäjän länsirintama oli Saksan keisarikunnan ja Itävalta-Unkarin, Bulgarian kuningaskunnan sekä Osmanien valtakunnan vastaisessa taistelussa keskinen rintama (armeijaryhmä). Sen pohjoispuolella oli luoteisrintama ja eteläpuolella lounaisrintama.


text: Ylipäällikkyyden ottaneen Nikolai II:n alaisena länsirintamaa komensi jalkaväenkenraali Aleksei Evert.


title: Venäjän luoteisrintama (ensimmäinen maailmansota)

text: Venäjän luoteisrintama muodostui keväällä 1916, kun ensimmäisen maailmansodan itärintama oli otettu Nikolai II:n komentoon 3. syyskuuta (J: 21. elokuuta) 1915 ja kun hän jakoi ylipäällikön vastuunsa kolmelle armeijaryhmälle, joista venäjän kielessä käytettiin nimityksensä niin Venäjän keisarikunnan kuin myös Neuvostoliiton aikana nimitystä rintama.


text: Venäjän luoteisrintaman eteläpuolella oli länsirintama.


text: Ylipäällikkyyden ottaneen Nikolai II:n alaisena luoteisrintamaa komensi jalkaväenkenraali Aleksei Kuropatkin.


title: Venäjän lounaisrintama (ensimmäinen maailmansota)

text: Venäjän lounaisrintama muodostui keväällä 1916, kun ensimmäisen maailmansodan itärintama oli otettu Nikolai II:n komentoon 3. syyskuuta 1915 (juliaanisen kalenterin mukaan 21. elokuuta 1915) ja kun hän jakoi ylipäällikön vastuunsa kolmelle armeijaryhmälle, joista venäjän kielessä käytettiin nimityksensä niin Venäjän keisarikunnan kuin myös Neuvostoliiton aikana nimitystä rintama.


text: Venäjän lounaisrintama oli Saksan keisarikunnan ja Itävalta-Unkarin, Bulgarian kuningaskunnan sekä Osmanien valtakunnan vastaisessa taistelussa eteläinen rintama (armeijaryhmä). Sen pohjoispuolella olivat länsirintama ja luoteisrintama.


text: Ylipäällikkyyden ottaneen Nikolai II:n alaisena lounaisrintamaa komensivat lohkoillaan ratsuväenkenraali Aleksei Brusilov ja suuriruhtinas Nikolai Nikolajevitš Romanov.


text: Brusilovin komentoon kuuluivat seuraavat joukot:


text: Venäjän lounaisrintama teki Brusilovin hyökkäyksen 1916, joka ei ollut suuri sotilaallinen menestys, mutta poliittinen voitto siksi, että Itävalta-Unkarin tappiot saivat Romanian kuningaskunnan liittymään ensimmäiseen maailmansotaan ympärysvaltojen puolelle.


title: Boom Boom Rocket

text: Boom Boom Rocket on Bizarre Creationsin kehittämä rytmipeli, joka on julkaistu vuonna Xbox 360:lle Xbox Live Arcade-palvelussa.


title: Boom Boom Rocket

text: Pelissä on tavoitteena laukoa ilotulituksia musiikin tahdissa. Ylälaidassa on elämämittari, joka nousee tai laskee pelaajan onnistuneiden ja epäonnistuneiden painallusten perusteella. Pelin pisteytys muodostuu osumien määrästä ja osumatarkkuudesta. Tulos ilmaistaan kirjaimilla A/B/C/D. Jokaisessa kappaleessa on kolme ilotulitustyyppiä, jotka vapautetaan laukomalla erikoisraketteja. Pelissä on kolme pelityyppiä: peruspeli, kestävyyspeli ja harjoittelupeli. Lisäksi pelissä on visualisointitila, jossa peli muodostaa ilotulituksia omista musiikkitiedostoista näitä toistettaessa.


title: Boom Boom Rocket

text: Pelissä on 10 kappaletta, jotka ovat klassisesta musiikista tehtyjä remixejä. Teosten sovittaja on Ian Livingstone.


title: Boom Boom Rocket

text: Pelin mukana tulevat kappaleet:Ladattavan "Rock Packin" kappaleet:Peli on ladattavissa Xbox 360:lle Xbox Live Marketplacelta hintaan 800 Microsoft Points. Peli on myös Arcade-pelille harvinaisesti saatavilla levyllä. Boom Boom Rocket on yksi viidestä pelistä Xbox Live Arcade Compilation Discillä. Muut ovat "Feeding Frenzy", "Luxor 2", "Pac-Man Championship Edition" ja "UNO". Peliin julkaistiin päivitys marraskuussa 2007. Tämä lisäsi tuen kitaroille ja nosti A-tasoon vaadittavaa osuma- ja tarkkuusprosenttia, eli vaikeutti peliä. Samoihin aikoihin julkaistiin "Rock Pack", joka tuo lisää 5 kappaletta. Lisäosa on saatavilla hintaan 250 Microsoft Points.


title: Boom Boom Rocket

text: Pelissä on Arcade-pelille normaalit 12 saavutusta, joista tulee 200 GS. Saavutusohjepalveluissa peli on arvioitu vaikeudeltaan vaativaksi.


title: Pac-Man Championship Edition

text: Pac-Man Championship Edition ("Pac-Man C.E.") on viimeisin "Pac-Man"-pelityypin peli. Peli on alkuperäistä Pac-Maniä muistuttava peruspelitoiminnoiltaan, eli keltainen pyöreä pelihahmo tyhjentää labyrintteja syömällä labyrintin käytävillä olevia elementtejä. Pelihahmon tulee vältellä neljää haamua. Voimapellettejä syömällä pelihahmo voi hetken ajan syödä haamuja.


title: Pac-Man Championship Edition

text: HD-grafiikan ja Live-tuloslistojen lisäksi peli eroaa muun muassa seuraavilla tavoilla perinteisestä Pac-Manistä:Peli on ladattavissa vain Xbox 360:lle Xbox Live Marketplacelta hintaan 800 Microsoft Points. Peli on myös Arcade-pelille harvinaisesti saatavilla levyllä. Feeding Frenzy on yksi viidestä pelistä Xbox Live Arcade Compilation Discillä. Muut ovat "Boom Boom Rocket", "Luxor 2", "Feeding Frenzy" ja "UNO".


title: Pac-Man Championship Edition

text: Pelissä on Arcade-pelille normaalit 12 saavutusta, joista tulee 200 GS. Saavutusohjepalveluissa peli on arvioitu vaikeudeltaan helpoksi tai helpohkoksi keskitasoksi.


title: Alfeios

text: Alfeios () oli kreikkalaisessa mytologiassa joen jumaluus ja samannimisen joen (nykyinen Alfeiós) henkilöitymä. Hän oli Okeanoksen ja Tethyksen poika, jolla oli Telegonen kanssa poika Orsilokhos.


title: Alfeios

text: Alfeios oli intohimoinen metsästäjä, joka rakastui nymfi Arethusaan. Arethusa kuitenkin pakeni Alfeiosta Ortygian saarelle, jossa hän muuttui lähteeksi; Alfeioksesta puolestaan tuli joki, joka virtasi Peloponneksoksesta Ortygiaan, jossa sen vedet sekoittuivat lähteeseen. Ovidius kertoo saman tarinan siten, että Arethusa kylpi Alfeios-joessa, jossa hän joutui joen jumalan yllättämäksi ja takaa-ajamaksi. Artemiin tuli sääli palvelijaansa, ja hän muutti nymfin lähteeksi ja rikkoi maan pinnan, jotta Arethusa pääsi virtaamaan maan alla Ortygiaan.


title: Alfeios

text: Toisen perinteen mukaan Artemis itse oli Alfeioksen rakkauden kohde, ja hän pakeni tätä Eliiseen. Siellä hän naamioi omat ja seuralaisinaan olleiden nymfien kasvot mudalla, jolloin Alfeios ei enää tunnistanut rakastaan ja joutui palaamaan tyhjin käsin takaisin.


title: Alfeios

text: Plutarkhos kertoo edellisistä liittymättömän version, jonka mukaan Alfeios oli Helioksen poika, joka surmasi veljensä Kerkafoksen kilpailussa. Epätoivon ja erinyiden vainoamana hän syöksyi Nyktimos-jokeen, joka sittemmin tunnettiin Alfeioksena.


title: Alfeios

text: Alfeios esiintyy Herakleen kuudennessa urotyössä, jossa Herakles johti virran kulkemaan tallien läpi saadakseen ne puhdistetuiksi saastasta.


title: Kuismat

text: Kuismat ("Hypericum") ovat kuismakasvien heimoon ("Hypericaceae") kuuluva kasvisuku, johon kuuluu noin 400 lajia. Kuismoja kasvaa kaikissa maanosissa muualla kuin trooppisilla alankoalueilla, autiomaissa ja napaseudulla. Suomessa kasvaa neljä sukuun kuuluvaa lajia.


title: Kuismat

text: Monet kuismat ovat 10–50 cm:n korkuisia yksi- tai monivuotisia ruohoja tai varpuja, mutta muutamat voivat kasvaa jopa 12 metrin korkuisiksi puiksi. Kuismojen lehdet ovat vastakkaisasentoiset, soikeat, 1–8 cm pitkät. Kukat ovat yleensä keltaiset, ja niissä on yleensä viisi, harvoin neljä terälehteä, ja niiden halkaisija vaihtelee välillä 0,5–6 cm. Hedelmä on yleensä kuiva kotahedelmä, joka hajoaa niin, että siemenet pääsevät leviämään. Muutamien lajien hedelmä on kuitenkin mehevä ja marjamainen.


title: Kuismat

text: Muutamia suvun kasveja, esimerkiksi pensaskuismaa ("Hypericum patulum") viljellään koristekasveina. Mäkikuismaa on vanhoista ajoista käytetty lääkekasvina.


title: Those Whom the Gods Detest

text: Those Whom the Gods Detest on yhdysvaltalaisen death metal -yhtye Nilen kuudes albumi. Se julkaistiin Pohjois-Amerikassa marraskuun 3. päivänä 2009. Euroopassa levy julkaistiin marraskuun kuudentena.


title: Those Whom the Gods Detest

text: Albumi nousi Yhdysvalloissa Billboard 200 -listan sijalle 160. Suomessa se debytoi virallisen albumilistan sijalla 35.


title: Hopeasepät

text: Hopeasepät eli pintapyöriöt ("Gyrinidae") on petokuoriaisheimo.


title: Hopeasepät

text: Niillä on virtaviivainen ruumiinmuoto, lyhyet ja melko leveät melamaiset keski- ja takaraajat, ja niiden tuntosarvet ovat lyhyet. Niiden silmät ovat jakaantuneet ylös- ja alaspäin suuntautuneisiin puoliskoihin, mikä osoittaa niiden sopeutuneen veden pinnalla liikkumiseen. Ne uivat nopeasti vedenpinnalla tehden kaarroksia etsiessään ravinnokseen pinnalle pudonneita hyönteisiä, mutta tarpeen tullen osaavat myös sukeltaa. Näiden kovakuoriaisten toukat elävät pohjamudassa.


title: Hopeasepät

text: Suomessa on tavattu kymmenkunta heimoon kuuluvaa lajia.


title: Hopeasepät

text:
"Enhydrini"-tribus
"Gyrinini"-tribus
"Heterogyrini"-tribus
"Orectochilini"-tribus


title: Karikehuiskija

text: Karikehuiskija ("Sclerurus mexicanus") eli aiemmalta nimeltään karikeorneero on laajalla alueella Keski- ja Etelä-Amerikassa tavattava kaivajiin kuuluva varpuslintu.


title: Karikehuiskija

text: Kooltaan karikehuiskija on noin 15–17 cm. Selästään, päästään ja siivistään laji on tasaisen tummanruskea. Nokka on noin 2,5 cm pitkä ja kaartuu hieman alaspäin. Musta pyrstö on suhteellisen lyhyt. Linnun perä on ruosteenruskea. Karikehuiskijan kurkku on ruosteenruskea ja tummenee alaspäin mentäessä. Vatsa on väritykseltään syvän ruskea. Karikeorneero muistuttaa ulkonäöltään hyvin paljon pikkuhuiskijaa ("Sclerurus rufigularis").


title: Karikehuiskija

text: Karikehuiskijaa tavataan alueelta, joka ulottuu Keski-Amerikassa Meksikosta Panamaan ja Etelä-Amerikassa Kolumbiasta Boliviaan ja Venezuelasta Guayanaan, Surinameen ja Ranskan Guayanaan. Lajin elinympäristöä ovat kosteiden metsien pohjakerrokset. Laji tavataan aina 2 000 metrin korkeuteen merenpinnasta. Laji liikkuu maassa ja puiden rungoilla hyppien. Ravintoaan, hyönteisten toukkia, lintu etsii maahan tippuneiden lehtien joukosta nokallaan tonkimalla. Laji elää yksin tai pareittain.


title: Breakout (albumi)

text: Breakout on yhdysvaltalaisen laulaja-näyttelijä Miley Cyrusin esikoisalbumi, mikä ei sisällä lainkaan Hannah Montanaa. Levy julkaistiin 22. heinäkuuta 2008 Yhdysvalloissa ja siitä vastasi Hollywood Records. Levyltä on julkaistu kolme singleä: "7 things", "Fly On The Wall" ja "See You Again (Rock Mafia Remix)".


title: Breakout (albumi)

text: Japanissa albumista julkaistiin kaksi eri versiota. Toinen oli pelkkä levy, joka sisälsi saman kappalelistan kuin muissakin levyissä, kaksi ylimääräistä kappaletta vielä lisäksi. Toinen vaihtoehto oli Deluxe Edition CD + DVD. DVD sisälsi kaikenlaistalisämateriaalia, kten musiikkivideoita, live-esiintymisiä, kuvagallerian ja muuta.


title: Breakout (albumi)

text: 18. marraskuuta 2008 albumi julkaistiin toisen kerran Platinajulkaisuna, joka sisälsi bonuskappaleet "Someday" ja "Hovering", jonka hän lauloi yhdessä isoveljensä Trace Cyrusin kanssa. Trace Cyrus on tunnettu poikayhtyeestä Metro Station. Uusintapainos sisältää myös DVD:n, missä on singlen "7 Things" musiikkivideo, live-esiintymisiä ja muuta.


title: Akseli Kurenmaa

text: Arvi Akseli Kurenmaa vuoteen 1935 "Karlsson" () oli suomalainen kenraaliluutnantti. Hänen vanhempansa olivat ylikonstaapeli Akseli Kurenmaa sekä Maria Paavolainen. Osallistui vapaussotaan valkoisten puolella 1918. Hän kirjoitti ylioppilaaksi Terijoen yhteiskoulusta 1920. Hän suoritti varusmiespalveluksensa Karjalan Kaartin Rykmentissä 1923. Hän suoritti Kadettikoulun 1.12.1923 - 30.9.1925 (6.kadettikurssi).


title: Akseli Kurenmaa

text: Valmistumisensa jälkeen hän oli Jääkäripataljoona 1:ssä nuorempana upseerina, komppanian päällikkönä ja yleisesikuntaupseerina 1925 -1937. Hänet ylennettiin 1927 luutnantiksi ja 1931 kapteeniksi. Hän suoritti Sotakorkeakoulussa yleisesikuntaupseeritutkinnon 1937 -1939, jonka jälkeen hänet komennettiin majurina Taistelukouluun opettajaksi 1939.


title: Akseli Kurenmaa

text:
Talvisodassa hän oli 5. Divisioonan esikunnassa operatiivisen toimiston päällikkönä ja esikuntapäällikkönä. Välirauhan aikana hän oli Helsingin sotilasläänin esikunnan esikuntapäällikkönä.
Jatkosodassa hän oli 12. Divisioonan esikuntapäällikkönä, kotijoukkojen esikunnassa liikekannallepanotoimiston päällikkönä, jalkaväkirykmentti 33:n komentajana 25.3.1943 - 13.11.1944. Hän toimi Maasotakoululla yleisen taktiikan tuntiopettajana 1942. Jalkaväkirykmentti 33:n kotiuttamisen jälkeen (Lapin sodassa) 1. Divisioonan esikuntapäällikkönä. Hänet ylennettiin everstiksi 23.6.1944.


title: Akseli Kurenmaa

text: Sodan jälkeen hän oli 1. Divisioonan esikunnassa 1945 -1947, josta hänet komennettiin Jalkaväkirykmentti 1:n komentajaksi ajalle  26.4.1947 - 24.2.1949. Komentajan tehtävän jälkeen hän palasi  1. Divisioonan esikuntaan esikuntapäälliköksi 1949 - 1954. Hän toimi Reserviupseerikoulun johtajana 1954 - 1955 ja ylennettiin kenraalimajuriksi siirtyessään Panssariprikaatin komentajaksi 30.3.1955 - 22.3.1959, mistä hän siirtyi 1. Divisioonan komentajaksi 1959. Hän toimi jalkaväen tarkastajana ylennettynä kenraaliluutnantiksi 1959 -1960. Hän erosi palveluksesta v 1960.


title: Akseli Kurenmaa

text: Ns. Asekätkentä-jutun yhteydessä Kurenmaa oli pidättetynä noin 3 kuukauden ajan.


title: Akseli Kurenmaa

text: Hänen puolisonsa oli Oili Törnroos, jonka kanssa hän sai lapset Pekka Akseli (1933-2004), Marja Inkeri, Jaakko Arvi sekä Eeva Katri.


title: Distant Relatives

text: Distant Relatives on rap-muusikko Nasin ja reggaeartisti Damian Marleyn 18. toukokuuta 2010 julkaistu yhteisalbumi. Julkaisuviikollaan albumi sijoittui Billboard 200 -listan sijalle 5 myyden 57,000 kappaletta.


title: Distant Relatives

text: Nas kertoi albumista ensi kertaa vuoden 2009 Grammygaalassa. Gaalassa hän sanoi työstävänsä parhaillaan uutta albumia Damian Marleyn kanssa. Osa albumin tuotoista menee Afrikkaan, jonne rakennetaan mm. kouluja. Nas ja Damian Marley ovat työskennelleet yhdessä ennenkin ja olivat harkinneet julkaista heidän albumeiltaan pois jääneitä kappaleita EP:llä. Kappaleita kertyi kuitenkin paljon, joten he päättivät julkaista kokopitkän albumin.


title: Newton (täsmennyssivu)

text: Newton voi tarkoittaa:


title: Beaufort (elokuva)

text: Beaufort on israelilainen sotaelokuva vuodelta 2007. Elokuvan on ohjannut Joseph Cedar ja sen ovat käsikirjoittaneet Joseph Cedar ja Ron Leshem. Pääosia esittävät muun muassa Alon Abutbul, Ami Weinberg ja Danny Zahavi.


title: Beaufort (elokuva)

text: Beaufort seuraa sotilaita, jotka on komennettu vartioimaan vanhaa vuoristolinnoitusta Israelin ja Libanonin rajalla. Hizbollah pommittaa tukikohtaa säännöllisesti, ja sotilaita ärsyttää, etteivät he voi tehdä muuta kuin odottaa betoniesteiden takana päätöstä linnakkeen jättämisestä.


title: FarmVille

text: FarmVille on Facebookissa toimiva simulaatiopeli, jossa hoidetaan maatilaa. Sen on kehittänyt San Franciscossa Yhdysvalloissa toimiva Zynga.


title: FarmVille

text: FarmVille oli vuonna 2009 Facebookin suosituin sovellus. Sillä oli syyskuussa 2009 jo 12 miljoonaa päivittäistä käyttäjää. FarmVillen saavuttama menestys on vaikuttanut Facebook-maatilapelien aallon syntymiseen. Ne ovat enemmän tai vähemmän toistensa kopioita. FarmVille ei ollut kuitenkaan ensimmäinen, sillä julkaisuhetkellä kesäkuussa 2009 sen arvioitiin olevan floridalaisen SlashKeyn Farm Town -pelin "parannettu versio". Maatila-aiheiset pelit ovat olleet jo joitakin vuosia suosittuja Aasiassa. Appdata.comin mukaan 30.9.2009 FarmVillellä oli 51,5 ja Farm Townilla 18,9 miljoonaa kuukausittaista käyttäjää.


title: FarmVille

text: FarmVille on jatkuvasti pysynyt suosituimpien Facebookissa toimivien pelien joukossa. Siitä julkaistiin syyskuussa 2012 jatko-osa "FarmVille 2". Alkuperäisen FarmVillen kuukausittaisten käyttäjien määrä oli laskenut marraskuussa 2012 noin 18 miljoonaan (Facebookin 7. suosituin peli) ja päivittäisten käyttäjien määrä 2,8 miljoonaan (11. suosituin). Samanaikaisesti FarmVille 2 nousi suosituimmaksi Facebook-peliksi 64 miljoonalla kuukausittaisella ja lähes 9 miljoonalla päivittäisellä käyttäjällä. Selainpelien lisääntynyt tarjonta on kuitenkin kasvattanut pelaajien valinnanvaraa ja vienyt FarmVilleltä sen aiemman yksiselitteisen valta-aseman.


title: FarmVille

text: Vaikka FarmVille onkin käytännössä ilmainen, voi pelaaja ostaa esimerkiksi PayPalin kautta Farm Cashia, jolla voi lunastaa erilaisia lisäominaisuuksia, kuten traktorin, siemeniä tai lehmiä. Näitä virtuaalisia tuotteita Zynga myy nykyisin jopa yli miljoonalla dollarilla päivässä. Mikromaksamisen suosion myötä Zyngan vuotuinen liikevaihto on noussut yli 150 miljoonan dollarin.


title: FarmVille

text: Pelissä kasvatetaan kasveja ja puita sekä hoidetaan eläimiä. Tavoitteena on kerätä palkintoruusukkeita. Aina kun pelissä ostaa marketista jotain, autetaan kavereita tai kynnetään maata, saadaan kokemusta, jota tarvitaan seuraavalle tasolle pääsemiseen. Aina kun pääsee uudelle tasolle, saa setelin ja normaalia rahaa. Tämän lisäksi kaupasta voi ostaa enemmän tavaraa. Jos esimerkiksi kuluttaa tarpeeksi rahaa kaupassa, saa palkinnon. Palkintona on yleensä seteli, rahaa ja jokin kaupassa oleva tavara ilmaiseksi. Kaupasta voi ostaa siemeniä, puita, eläimiä, rakennuksia, koriste-esineitä ja ajoneuvoja. Maatilaa voi myös laajentaa kaupassa.


title: FarmVille

text: Pellolla voi kasvattaa hedelmiä, vihanneksia, viljelykasveja tai kukkia, ja näiden siemeniä kylväessä pelaaja saa lisää kokemuspisteitä. Ennen kylvöä pelto pitää kuitenkin kyntää, mutta siitäkin saa lisää kokemuspisteitä. Kun kasvit ovat valmiita, pelaajan pitää poimia kasvit puolessa ajassa siitä, mikä kasvamiseen on kulunut. Eri kasvien kasvuajat vaihtelevat kahdesta tunnista, neljään vuorokauteen. Poimituista kasveista pelaaja saa lisää rahaa sekä taitopisteitä. Jos kasveja ei määräaikaan mennessä poimi, ne kuihtuvat. Kuihtuneita kasveja ei voi enää poimia, vaan ne pitää kyntää.


title: FarmVille

text: FarmVilleen voi pyytää naapureikseen omia Facebook-kavereita, jos molemmat näin haluavat. Kavereiden maatilalle mennessä kaveria ei näy, vaikka tämä olisikin siellä. Kaverin maatilalla voi auttaa työssä, josta saa palkinnoksi rahaa ja kokemuspisteitä.


title: FarmVille

text: Peliä on arvosteltu siitä, että se on melkein samanlainen kuin muut Facebookin maanviljelypelit.


title: 54 (luku)

text: 54 (viisikymmentäneljä) on luonnollinen luku, jota edeltää 53 ja seuraa 55. Jaksollisessa järjestelmässä 54 on ksenonin järjestysluku.


title: Sleesian sodat

text: Sleesian sodat olivat kolme sotaa, jotka Itävalta ja Preussi kävivät Sleesian alueen omistuksesta vuosina 1740-1763. Ensimmäinen Sleesian sota (1740-1742) ja toinen Sleesian sota (1744-1745) olivat osa Itävallan perimyssotaa (1740–1748). Kolmas Sleesian sota (1756-1763) tunnetaan paremmin seitsenvuotisena sotana. Sotien tuloksena Preussi sai haltuunsa Sleesian.


title: Sleesian sodat

text:
Ensimmäinen sota sai alkunsa keisari Kaarle VI:n kuoltua, jolloin Preussin kuningas Fredrik II Suuri vaati Sleesiaa itselleen. Vaatimuksensa tueksi hän vetosi yli kaksisataa vuotta vanhaan Schwiebusin sopimukseen (1537), jonka mukaan Briegin, Liegnitzin ja Wohlaun ruhtinaskuntien olisi pitänyt siirtyä Brandenburgin haltuun, kun puolalaisen
Piastin kuningassuvun Sleesian haara oli sammunut (1675). Lisäksi hän syytti itävaltalaisia protestanttien sorrosta. Ensimmäisessä sodassa Preussi miehitti ja valloitti Sleesian. Sota päättyi Breslaun rauhaan 11. kesäkuuta 1742. Aluemuutokset vahvistettiin 28. heinäkuuta Berliinin rauhassa, jossa Iso-Britannia toimi välittäjänä. Preussi sai Ala- ja Ylä-Sleesian sekä Glatzin kreivikunnan, Itävallalle jäi vain muutama kaupunki (Jägerndorf, Troppau).


title: Sleesian sodat

text: Toinen Sleesian sota seurasi, kun perimyssodan liittosuhteissa tapahtui muutoksia ja Preussi päätyi yhteen Ranskan kanssa. Elokuussa 1744 Fredrik II Suuri hyökkäsi Böömiin ja valloitti Prahan 16. syyskuuta. Tätä seurasi Itävallan vastahyökkäys ja preussilaisten vetäytyminen takaisin Sleesiaan. Seuraavan vuoden aikana Preussi oli voittoisa Hohenfriedbergin ja Soorin taisteluissa. Preussin voiton varmisti lopulta Kesselsdorfin taistelu 15. joulukuuta. Joulupäivänä 1745 Itävalta tunnusti Preussin herruuden Sleesiassa (Dresdenin rauha). Vastapalveluksena Fredrikin oli tunnustettava Frans I:n keisariksi.


title: Sleesian sodat

text: Itävallan keisarinna Maria Teresia halusi saada Sleesian takaisin ja kokosi tähän Preussinvastaisen liittouman. Hyökkääjä oli kuitenkin jälleen Preussi, joka siirtomaasodan puhjettua Ison-Britannian ja Ranskan välillä 15. toukokuuta 1756 katsoi parhaaksi ottaa aloitteen käsiinsä. Preussi hyökkäsi Saksiin 29. elokuuta. Seitsemän vuoden taistelujen jälkeen Itävalta ja Preussi solmivat Hubertusburgin rauhan 15. helmikuuta 1763. Sotaa edeltäneet rajat jäivät lähes ennalleen.


title: Amy

text: Amy on englanninkielinen naisen etunimi. Se on 1500-luvulla englannin kieleen omaksuttu muunnos ranskankielisestä etunimestä "Amee", jonka nykyinen ranskankielinen muoto on Aimée. .


title: Aimée

text: Aimée on ranskankielinen naisen etunimi, joka tulee ranskan "aimer" 'rakastaa' -sanasta. "Aimée" 'rakastettu (nainen)' on ranskan "aimer"-verbin passiivin partisiipin perfektin feminiinimuoto. Sitä vastaa latinan "Amata", jota käytettiin (lisä)nimenä ("cognomen") myöhäisantiikista lähtien. Espanjan kielessä vastaava sana on "Amado" (maskuliinimuoto), joka myös on peräisin myöhäislatinan "Amatus"-nimestä. Suoraan latinasta on nimi "Amanda" 'rakastettava (nainen)', joka maskuliinimuodon "Amandus" ohella oli hyvin suosittu orjan nimi. Englannin kielessä nimestä Aimée on käytössä myös muoto Aimee. Toinen nimen englanninkielinen muoto on Amy, joka omaksuttiin englannin kieleen 1500-luvulla muodosta "Amee".


title: Catherine

text: Catherine on englannin- ja ranskankielisissä maissa yleinen naisen etunimi. Nimi on muunnos alkujaan kreikkalaisesta nimestä Aikaterine (Αικατερινη), josta on peräisin myös suomalainen nimi Katariina. Nimi lausutaan ranskaksi [Katrin], englanniksi [Kæθrin].


title: Carl Röchling

text: Carl Röchling (18. lokakuuta 1855 Saarbrücken - 6. toukokuuta 1920 Berliini) oli saksalainen taidemaalari ja kuvittaja, joka on tunnettu sotahistorian kuvauksistaan. Hän kuvitti kuitenkin myös lastenkirjoja. Röchling oli naimisissa kahdesti, ensin Fanny Gillmerin (vuosina 1884-1900, jäi leskeksi) ja vuodesta 1901 omaan kuolemaansa saakka Lina Haagin kanssa. Hänellä oli ensimmäisestä avioliitostaan poika ja kaksi tytärtä.


title: Spelit

text: Spelit on eteläpohjalainen kansanmusiikki- ja -tanssifestivaali. Kulttuuritapahtuman juuret ovat syvällä maakunnan musiikkiperinteessä. Se järjestetään vuosittain heinä-elokuussa.


title: Spelit

text: Festivaali järjestettiin ensimmäisen kerran vuonna 1972 Kauhajoella. Tapahtuma kiertää kunnittain, ja on merkittävin eteläpohjalaisen kansanmusiikin areena. Konserttien yhteydessä järjestetään monenlaisia kilpailuja "tämmäyksen" tai murteella puhumisen suomenmestaruudesta aina mittelöintiin instrumentin hallinnassa, sekä kansanmusiikin ja -tanssin koulutusta, soittajien, laulajien ja tanssijoiden tapaamisia. Mukana on useiden ammattisoittajien lisäksi pelimanneja ympäri maakuntaa.


title: Spelit

text: Spelien järjestäjät vaativat 1990-luvulla Spede Pasasta muuttamaan Speden Spelien nimen.


title: Spelit

text:
Tapahtuman linjaukset kulkevat joka vuosi sen mukaan, kuinka suuressa tai aktiivisessa kunnassa ollaan. Pääjuhlassa luovutetaan seuraavalle festivaalikunnalle oltermanninsauva merkkinä järjestämisvastuusta. Tapahtumasta on nauttinut vuosittain noin 25000 kävijää. Esiintyjiä on vuosittain keskimäärin 200 soittajaa, laulajaa ja tanssijaa sekä viime vuosina harrastaja näyttelijöitä Suomesta, Pohjoismaista,
Euroopasta ja Venäjältä.


title: Spelit

text: Eteläpohjalaiset Spelit kuuluu Finland Festivals -tapahtumiin.


title: YTK-yhdistys

text: YTK-Yhdistys ry on tarkoitettu Yleinen työttömyyskassa YTK:n jäsenille ja sen tehtävänä on tarjota jäsenilleen perusturvaan ja arkipäivään liittyviä etuja. Yhdistykseen kuuluu yli 90 000 jäsentä. Jäsenmaksuun (118 € vuonna 2018) sisältyy automaattisesti oikeusturvavakuutus laittoman irtisanomisen varalle ja tapaturmavakuutus vapaa-ajalle. Jäsenistö saa myös oikeudellista työsuhdeneuvontaa.


title: Stephen Marley

text: Stephen Robert Nesta "Raggamuffin" Marley (syn. 20. huhtikuuta 1972, Wilmington, Delaware, Yhdysvallat) on Jamaikan-yhdysvaltalainen muusikko. Hän on Bob Marleyn ja hänen vaimonsa Rita Marleyn poika.


title: Stephen Marley

text: Stephen aloitti uransa nuorena. Jo 8-vuotiaana hän esitti "Sugar Pie" -nimisen kappaleen Jamaica World Music Festivaleilla. Hän kuului Ziggy Marley & The Melody Makers -nimiseen reggaeyhtyeeseen yhdessä sisarustensa Ziggyn, Cedellan ja Sharonin kanssa.


title: Stephen Marley

text: Stephen on julkaissut toistaiseksi yhden sooloalbumin, Mind Control, vuonna 2007.


title: Chocola Meilleure

text: Chocola Meilleure () on Sugar Sugar Rune -manga- ja animesarjan päähenkilö. Chocola haluaa päästä Taikamaan seuraavaksi kuningattareksi, mutta myöhemmin hän huomaa että hän ei ole kovin hyvä keräämään sydämiä, tosin kuin hänen ystävänsä Vanilla. Mangassa sekä animessa Vanillasta tulee kuningatar, mutta hän luovuttaa kruununsa Chocolalle. Ihmiset pitävät näköjään enemmän Vanillan kaltaisista kilteistä tytöistä, ei Chocolan tapaisista räväköistä tytöistä. Ihmisten maailmassa hän on Chocola Katoo.


title: Odilampi

text: Odilampi on pieni järvi Espoon ja Vantaan rajalla Vihdintien tuntumassa. Odilammen lasku-uomana oleva oja yhtyy Herukkapuroon Vantaan puolella. Odilammen länsirannalla on yleinen uimaranta.


title: Odilampi

text: Odilampi on rehevä: sillä on tiheä vesikasvillisuus ja järveä vaivaa umpeenkasvu. Odilampi madaltuu nopeasti ja siinä on happiongelmia. Uudenmaan ympäristökeskuksen raportin mukaan järvessä havaittiin kevättalvella 2007 kalakuolema, jossa oli menehtynyt muun muassa suurikokoisia haukia.


title: Peter Sutcliffe

text: Peter William Sutcliffe (The Yorkshire Ripper; s. 2. kesäkuuta 1946) on brittiläinen sarjamurhaaja, joka tappoi kolmetoista naista Englannissa vuosina 1975–1980. Lisäksi hän hyökkäsi seitsemän muun kimppuun.


title: Peter Sutcliffe

text: Sutcliffe oli viisilapsisen sisarusparven vanhin, arka ja kiltti lapsi. Hän oli pettymys isälleen, jonka mielestä poika oli liian hintelä, lyhyt, nynny ja ujo. Isä suhtautui häneen ärtyisästi ja halveksivasti. Sutcliffeä kiusattiin myös koulussa, minkä vuoksi hän lintsasi sieltä kerran kaksi viikkoa. Koulussa hän oli vetäytyvä ja passiivinen.


title: Peter Sutcliffe

text: Sutcliffen veli oli vähän väliä vankilassa, hänen isänsä oli kerran pidätetty murtautumisesta taloihin ja jotkut Sutcliffen läheisimmistä ystävistä harrastivat murtovarkauksia.


title: Peter Sutcliffe

text: Sutcliffe ja hänen sisaruksensa pelkäsivät itsevaltaista ja hirviömäistä isäänsä. Isä saattoi mielivaltaisesti esimerkiksi keskeyttää muiden television katselun vaihtamalla kanavaa ja peittämällä toisten näkymän. Hänellä oli lisäksi tapana hyväksikäyttää ohikulkevia tyttöjä tunkemalla käsiään heidän hameidensa alle. Sutcliffe turvasikin äitiinsä, vaikka olisi halunnut olla isänsä ja pikkuveljiensä kaltainen itsevarma naistenmies. Sutcliffe seurusteli puolalaisbrittiläisen Sonia Szurman kanssa.


title: Peter Sutcliffe

text: Sutcliffen molemmat vanhemmat pettivät toisiaan, mutta vain isälle se oli sallittua. Äiti eli alistetussa asemassa. Saatuaan selville vaimonsa pettävän häntä, isä käski lapset, Sonian tullessa Sutcliffen seurassa, mukaansa hotelliin, jonka äiti oli varannut rakastajalleen ja pakotti henkilökunnan päästämään heidät huoneeseen odottamaan. Äidin tullessa isä nöyryytti häntä lasten nähden saamalla raivokohtauksen ja pakottamalla hänet pitämään iltaa varten ostamaansa seksikästä alusasua. Myöhemmin isä on todennut Sutcliffen järkyttyneen tapahtumasta ollen kauhusta jäykkänä.


title: Peter Sutcliffe

text: Sutcliffe meni vuonna 1974 18-vuotiaana naimisiin Sonia kanssa. Hänelle selvisi kuitenkin, että Sonia petti häntä italialaisen urheiluauton omistavan miehen kanssa. Sutcliffe aikoi ostaa seksiä, mutta ei onnistunut saamaan erektiota ja häneltä vietiin rahaa. Sutcliffen vaatiessa myöhemmin baarissa häneltä huijattuja 5 puntaa takaisin prostituoitu kailotti tapahtuneen paikallaolijoille ja Sutcliffelle naurettiin. Tämän jälkeen Sutcliffe alkoi seurata toista tuntematonta prostituoitua ja löi häntä tiilellä. Sutcliffe joutui auton rekisterinumeronsa perusteella kuulusteluun, mutta hänet päästettiin vapaaksi kun hän sanoi, että kyse oli tavanomaisesta riidasta.


title: Peter Sutcliffe

text: Sutcliffe alkoi pysäytellä autoaan prostituoitujen eteen ja kysyä hintaa, vain saadakseen todeta "senkö arvoisia te olette". Hän hyökkäsi vielä kahdesti vasaralla prostituoitujen kimppuun ennen kuin murhasi ensimmäisen uhrinsa.


title: Peter Sutcliffe

text: Murhasarjan Sutcliffe aloitti vuonna 1975. Osa uhreista oli seksityöläisiä, osa sattumanvaraisesti valittuja. Sutcliffe teki uhreilleen usein hyvin raakaa väkivaltaa ennen ja jälkeen kuoleman. Vuonna 1977 Sutcliffe muutti vaimonsa kanssa Bradfordin Heatonissa sijainneeseen asuntoon, jossa he asuivat myös pidätyshetkellä. 8. marraskuuta 1978 Sutcliffen äiti Kathleen kuoli 59-vuotiaana.


title: Peter Sutcliffe

text: Huhtikuussa 1980 Sutcliffe pidätettiin rattijuopumuksesta epäiltynä. Hän teki vielä kaksi murhaa tämän jälkeen. Uudemman kerran hänet pidätettiin 2. tammikuuta 1981. Prostituoidun seurassa ollut Sutcliffe oli jäänyt kiinni väärien rekisterikilpien pitämisestä autossa. Hän joutui poliisiasemalle, jossa häntä alettiin kuulustella myös murhien johdosta. Hänen piirteensä sopivat yhteen sarjamurhaajasta tiedettyjen tuntomerkkien kanssa. Myös Sutcliffen aseet löydettiin, ja hän tunnustautui sarjamurhaajaksi 4. tammikuuta.


title: Peter Sutcliffe

text: Oikeuden mukaan hän toimi täydessä ymmärryksessä, joten hänet tuomittiin toukokuussa 1981 murhista ja murhan yrityksistä 20-kertaiseen elinkautiseen. Hänen kohdallaan annettiin suositukseksi vähintään kolmenkymmenen vuoden istuminen. Median mukaan Sutcliffe oli kuitenkin harhainen ja kuvitteli olevansa suorittamassa Jumalan antamaa tehtävää. Vuonna 1984 hän saikin diagnoosin paranoidisesta skitsofreniasta ja hänet siirrettiin Broadmoorin vankimielisairaalaan. Vankilaviranomaiset ovat olleet huolissaan hänen turvallisuudestaan mielisairaalassa, sillä Sutcliffe on joutunut pahoinpidellyksi useaan otteeseen.


title: Peter Sutcliffe

text: Sutcliffen lääkärien mukaan hän ei enää pitkään aikaan ole ollut muille vaaraksi. Vuonna 2009 brittioikeus päätti, ettei Sutcliffeä silti tulla koskaan vapauttamaan. Heinäkuussa 2010 Britannian korkein oikeus päätti olla antamatta Sutcliffelle armahdusmahdollisuutta, mikä tarkoittaa sitä, että hän viettää loppuelämänsä vankeudessa.  Tapausta tutkineen etsivän mukaan Sutcliffea ei pitäisi vapauttaa, koska hän on läpikotaisin paha ihminen.


title: Peter Sutcliffe

text: Vuonna 2015 Sutcliffeä oltiin siirtämässä tavalliseen vankilaan. Tuolloin hän oli ollut vangittuna jo 35 vuotta. Hänen vaimonsa on eronnut hänestä. Sutcliffen isä kuoli vuonna 2004.


title: Peter Sutcliffe

text: Sutcliffe käytti murhissa vasaraa ja puukkoa. Osa uhreista oli prostituoituja. Suluissa on mainittuina uhrien iät kuollessa ja kuolinpäivät.Vuosina 1978–1979 John Samuel Humble (”Wearside Jack”) esiintyi kolmessa kirjeessä ja yhdellä kasetilla Yorkshire Ripperinä. Humblen henkilöllisyys oli pitkään arvoitus. Hänet pidätettiin vasta vuonna 2005 ja tuomittiin kahdeksan vuoden vankeusrangaistukseen 2006.


title: Lost (6. tuotantokausi)

text: Yhdysvaltalaisen televisiosarjan "Lostin" kuudes ja viimeinen tuotantokausi alkoi Yhdysvalloissa, Kanadassa ja Isossa-Britanniassa 2. helmikuuta 2010 ja Suomessa 25. helmikuuta 2010. Sarjan viimeinen jakso esitettiin Yhdysvalloissa 23. toukokuuta 2010 ja Suomessa 10. kesäkuuta 2010. Kausi jatkaa selviytyjien tarinaa sarjan alussa tapahtuneen fiktiivisen lentokoneonnettomuuden jälkeen mysteerisellä saarella keskellä Tyyntämerta. Kausi esittelee uuden tv-kerronnan ulottuvuuden "flash-sideways", joka esittelee mitä olisi tapahtunut jos Lento 815 ei olisi koskaan haaksirikkoutunut.


title: Lost (6. tuotantokausi)

text: Kauden kattava DVD- ja Blu-ray -julkaisu ilmestyi Yhdysvalloissa 24. elokuuta 2010 ja Euroopassa 13. syyskuuta 2010 yhdessä sarjan kaikki kaudet kattavan kokoelman kera.


title: Lost (6. tuotantokausi)

text: Toukokuussa 2007 ABC Entertaimentin puheenjohtaja Stephen McPherson ilmoitti "Lostin" loppuvan kuudennen kautensa jälkeen "erittäin shokeeraavasti". "Tunsimme, että tämä oli ainut keino antaa "Lostille" kunnollinen ja luova loppu," McPherson sanoi. Alun perin kuudennen tuotantokauden suunniteltiin sisältävän 17 jaksoa, mutta 29. kesäkuuta 2009 julkaistiin kuitenkin, että jaksoja tuleekin 18.


title: Lost (6. tuotantokausi)

text: Sarjan tuottajat Damon Lindelof ja Carlton Cuse sanoivat "aina nähneensä" "Lostin" sarjana, jossa on alku, keskiosa ja loppu", ja julkistamalla sarjan loppumisen katsojat "saavat turvan siitä, että sarja loppuu kuten aioimmekin". Lindelof ja Cuse sanoivat, että sarjan lopun vahvistaminen "oli erittäin helpottavaa" ja, että se auttoi sarjaa saamaan fokuksensa. Tuottajat aikovat paljastaa viimeisellä kaudella muun muassa savuhirviön ja nelivarpaisen patsaan mysteerit sekä ensimmäisen kauden jaksossa "Nousevan auringon luola" esiintyneiden luurankojen henkilöllisyys. Matthew Fox sanoi tuoreessa haastattelussaan, että viimeisellä kaudella Jack Shephard ja John Locke "ottavat yhteen." Viimeisen kauden puolivälissä kaksi aikajanaa "kiintetytyvät yhteen" ja "tulee olemaan erittäin selvä – ei enää takaumia, ei mitään." Hän väittää myös olevansa ainut sarjan näyttelijä, joka tietää sarjan lopun."Comic-Con 2009":n aikana tehtiin lukuisia kuudennen kauden haastatteluja. Carlton Cuse sanoi, että aikamatkustus ja takaumat loppuvat ja selviytyjät matkustavat johonkin muuhun kuudennella kaudella. Josh Holloway sanoi hahmonsa Sawyerin muuttuvan takaisin omaksi itsekseen Julietin kuoltua. Vaikka Cuse ja Lindelof sanoivatkin, ettei Dharma-aloite ole enää sarjassa yhtä suuressa osassa kuin ennen, he ovat sanoneet, että "Dharma-Michigan -yhteydellä" on suuri osa kuudennella kaudella. Lindelof sanoi tuottajien ohjanneen tuotantoa kädestä pitäen kuudennen tuotantokauden mainosjulisteen teossa, joka julkaistiin Comic-Conissa, ja että julisteessa kaikki on tarkoituksellista. Kuudes kausi on Lostin kausista ainoa, johon ei kuulu minkäänlaista virallista mainosmateriaalia, kuten sneakpeek-klippejä ja mainoskuvia, Lostin tuottajien arveltua kaiken paljastavan liikaa. Lindelofin mukaan "jopa yksi otos kaudesta kertoisi mitä tänä vuonna teemme". Lindelof on myös kuvaillut flashsidewaysien olevan tärkeitä; "Ihmiset sanovat etteivät tarvitse näitä tarinoita, mutta voimme kaikki sanoa, että on 100 prosenttisen tärkeää kertoa Lostin tarina ja toivottavasti kauden lopussa käy selvemmäksi minkä vuoksi." Hän on myös sanonut, että termiä "flashsideways" käytetään kuvaamaan "vaihtoehtoista nykyisyyttä". Kun Lindelofia pyydettiin kuvailemaan kolmea viimeistä jaksoa, tämä vastasi "Vesi".


title: Lost (6. tuotantokausi)

text: ABC veloittaa mainostajilta $900,000 Yhdysvaltain dollaria 30-sekunnin mittaisesta mainoksesta Lostin viimeisen jakson mainoskatkojen aikana, kun tavallinen hinta kaudella oli noin $ 214 000 dollaria.


title: Lost (6. tuotantokausi)

text:
Kauden näyttelijäkaarti sisältää viisitoista suurta roolia, joista kymmenen palaa viidenneltä kaudelta, joista kolme on uusia hahmoja ja joista yksi palaa neljänneltä kaudelta. Kausi seuraa kahta aikajanaa, joten sarjan henkilöt on jaettu kahteen ryhmään. Ensimmäinen aikajana seuraa ryhmää, jotka juuttuivat vuoteen 1977, räjäyttivät vetypommin ja yrittivät muuttaa tapahtunutta: selviytyneiden johtaja tri Jack Shephard (Matthew Fox), entinen karkulainen Kate Austen (Evangeline Lilly), miljonääri Hugo "Hurley" Reyes (Jorge Garcia), entinen kiduttaja Sayid Jarrah (Naveen Andrews), huijari James "Sawyer" Ford (Josh Holloway), meedio Miles Straume (Ken Leung) ja entinen jengijäsen Jin-Soo Kwon (Daniel Dae Kim). Toinen aikajana seuraa ryhmää, jotka ovat saaren nykyisyydessä, vuodessa 2007: Sun Kwon (Yunjin Kim), joka palasi saarelle etsimään miestään Jiniä; Benjamin Linus (Michael Emerson), entinen selviytyjä ja Toisten johtaja; kuollut John Locke (Terry O'Quinn); lentäjä Frank Lapidus (Jeff Fahey), Richard Alpert (Nestor Carbonell), iätön Toisten neuvonantaja, sekä mysteerisen lennon 316 selviytyjien johtaja Ilana (Zuleikha Robinson). Myös Emilie de Ravin palaa kuudennelle kaudelle oltuaan poissa viidennen kauden ajan.
Henry Ian Cusick palaa rooliinsa Desmond Humena, joka jätti saaren ja elää vaimonsa Pennyn (Sonya Walger) kanssa, joka palaa myös sarjaan.


title: Lost (6. tuotantokausi)

text: Useita entisiä sarjan päähenkilöitä palaa myös sarjan kuudennelle kaudelle. Elizabeth Mitchell palaa rooliinsa hedelmöitysspesialisti tri Juliet Burkena. Dominic Monaghanin on myös arveltu palaavan sarjaan kuolleena rock-tähti Charlie Pacena neljän jakson ajaksi. Tuottajat ovat myöv vahvistaneet Jeremy Daviesin palaavan rooliinsa kuolleena fyysikko Daniel Faradayna useaan jaksoon, kuten myös Ian Somerhalder kuolleena Lennon 815 selviytyjä Boone Carlylena. Rebecca Mader, joka esittää antropolgi Charlotte Lewista on myös vahvistettu palaavan. Tuottajat ovat edellä mainittujen lisäksi vahvistaneet Harold Perrineaun ja Cynthia Watrosin palaavan rooleihinsa Michael Dawsonina ja Libby Smithinä. Libbyn paluuseen viitaten Cuse sanoi: "Lopulta kaikkiin [Libbya koskeviin] kysymyksiinne vastataan". Maggie Gracen, joka esittää Boonen siskopuolta Shannon Rutherfordia on tarkoitus esiintyä sarjassa kuudennen kauden lopussa. Tuottajat toivovat myös Walt Lloydin hahmon palaavan sarjaan. Malcolm David Kelley, joka esittää Waltia on kuitenkin varttunut huomattavasti ja tuottajat työskentelevät ohittaakseen tämän esteen.


title: Lost (6. tuotantokausi)

text: Vierailevia näyttelijöitä joiden kaavaillaan palaavan ovat: Jackin ja Clairen isä, tri Christian Shephard (John Terry); varakas liikemies ja entinen Toinen Charles Widmore (Alan Dale), entinen Toinen Eloise Hawking (Fionnula Flanagan), Locken ex-tyttöystävä Helen Norwood (Katey Sagal), Hurleyn entinen pomo Randy Nations (Billy Ray Gallion), salamperäinen lennon 316 matkustaja Bram (Brad William Henke), kuollut yksisilmäinen Toinen Mikhail Bakunin (Andrew Divoff), sotilaat Martin Keamy (Kevin Durand) ja Omar (Anthony Azizi), sekä Vincent, koira joka selviytyi Lennolta 815 ja elää saarella. Greg Grunberg palaa pikaisesti rooliinsa Lennon 815 lentäjänä Seth Norrisina. Mark Pellegrino palaa rooliinsa Jacobina, salaperäisenä saaren vastuuhenkilönä ja Titus Welliver palaa rooliinsa salaperäisenä nimettömänä hahmona, joka esiintyi viidennen kauden viimeisessä jaksossa.


title: Lost (6. tuotantokausi)

text: Useita uusia toissijaisia hahmoja esitellään kuudennella kaudella. "Deadwood"-näyttelijä John Hawkes palkattiin näyttelemään hahmoa nimeltä Lennon ja japanilainen näyttelijä Hiroyuki Sanada sai roolin ; molemmat miehet ovat Toisia jotka on asetettu temppelin luo. Myös William Athertonin on kerrottu saaneen paikan vierailevana hahmona, Sheila Kelleyn saatua nimettömän roolin, jonka alun perin uskottiin olevan nimeltään "Kendall".


title: Lost (6. tuotantokausi)

text: Kauden kaksituntinen avausjakso esitettiin Yhdysvalloissa 2. helmikuuta 2010 ja Suomessa 25. helmikuuta 2010. Kausi esitettiin Nelosella torstain myöhäisillassa kello 22.00–23.00, vaikka tätä ennen sarjaa oli näytetty torstaisin klo 21.00 alkaen. Sarjan kuudetta kautta tehtiin yhteensä 18 jaksoa. Sarjan viimeinen osa oli kaksituntinen ja se näytettiin Suomessa 10. kesäkuuta 2010 klo 21.00 alkaen.


title: Lost (6. tuotantokausi)

text: Vetypommin kaksi seurausta selviää. Ensimmäisessä aikajanassa Lento 815 laskeutuu turvallisetsi LAX:n lentokentälle, jossa Kate pakenee sheriffiltä ja Jack saa tietää isänsä ruumiin kadonneen matkalla. Toisessa aikajanassa selviytyjät palaavat nykypäivään Jacobin kuoleman jälkeiseen aikaan; Juliet kuolee ja Toiset ottavat Sayidin vangiksi. Mies mustissa, joka esitti Lockea, paljastuu Savuhirviöksi ja tappaa useita Ilanan ryhmäläisiä lennolta 316.


title: Lost (6. tuotantokausi)

text: Sawyerin lähtiessä temppeliltä Kate ja Jin lähetetään hakemaan tämä takaisin. Samaan aikaan Toiset uskovat Sayidin saaneen infektion ja yrittävät myrkyttää tämän. "Takauma"ssa Kate, joka on pakomatkalla vie Clairen sairaalaan tämän synnytyksen käynnistyttyä.


title: Lost (6. tuotantokausi)

text: Saarella Mies mustissa aikoo palkata Sawyerin yritykseensä lähteä saarelta. Sun haluaa haudata oikean Locken ruumiin. Flash-sidewaysissa Locke saa potkut työstään ja aloittaa sijaisopettajan työt.


title: Lost (6. tuotantokausi)

text: Jacobin käskystä Hurley johdattaa Jackin majakalle. Samaan aikaan Claire kuulustelee kiinni saamaansa Toista, hoitaessaan loukkaantunutta Jiniä. Flash-sidewaysissa Jack viettää aikaa poikansa kanssa, joka on kehuttu pianisti.


title: Lost (6. tuotantokausi)

text: Sayid kohtaa vaikean päätöksen ja Claire lähettää varoituksen temppelin asukkaille. Sayid selvittelee tilannettaan. Dogan yllyttää Sayidin yrittää tappaa Mies mustissa. Siinä epäonnistuttuaan Sayid palaa Temppelille ja tappaa Doganin ja hänen tulkkinsa. Savuhirviö hyökkää ja tekee hirvittävää tuhoa. Temppelillä selviytyneet liittyvät Miehen mustissa seurueeseen.


title: Lost (6. tuotantokausi)

text: Flash-sidewayssa Sayid tapaa Nadian. Nadia on mennyt naimisiin Sayidin veljen, Omarin, kanssa ja heillä on kaksi lasta. Omar on vaikeuksissa ja pyytää Sayidilta apua. Selviää myös, kenelle Jin oli viemässä kultakelloa.


title: Lost (6. tuotantokausi)

text:
Jack ja Hurley etsivät tietä Temppelille ja tapaavat Richardin. Richard johdattaa heidät kuitenkin Temppelin sijaan Black Rock -laivalle, jossa Richard aikoo tappaa itsensä.
Flash-sidewayssa Ben toimii historianopettajana ja suunnittelee vallankaappausta sijaisopettaja John Locken yllyttämänä ja luonnontieteidenopettaja Leslie Arzin avulla.


title: Lost (6. tuotantokausi)

text: Mies mustissa lähettää Sawyerin jatkamaan tehtävää Hydra-saarelle, jossa hän saa selville Charles Widmoren olevan palannut saarelle. Flash-sidewaysissa Sawyer on yksinäinen poliisi, joka etsii yhä alkuperäistä Sawyeria.


title: Lost (6. tuotantokausi)

text: Richard Alpertin tarina näytetään: hän joutui saarelle Black Rock laivan mukana orjana, vuonna 1867 ja teki sopimuksen Jacobin kanssa. Sopimuksen mukaan Richard toimii Jacobin sanansaattajana ja saa vastapalkkioksi kuolemattomuuden. Nykyajassa Hurley vakuuttaa Richardin auttamaan kandidaatteja Jacobin tehtävään ja pysäyttämään musta-asuisen miehen, joka on aikeissa jättää saaren.


title: Lost (6. tuotantokausi)

text: Kun Jin joutuu kidnapatuksi ja Widmoren tiimi vie hänet Hydra saarelle, Musta-asuinen mies kohtaa Widmoren. Pääsaarella Sun menettää kykynsä puhua englantia. Flash-sidewaysissa Sun ja Jin epäonnistuvat tehtävässään.


title: Lost (6. tuotantokausi)

text: Flash-sidewaysissa Desmond, Charlien avulla alkaa nähdä näkyjä alkuperäisen elämänsä aikajansta. Desmond herää ja huomaa olevansa taas saarella.


title: Lost (6. tuotantokausi)

text: Estääkseen ihmisiä kuolemasta, Hurley haluaa kohdata Musta-asuisen miehen. Flash-sidewaysissa Hurley tapaa Libbyn ja Desmond jatkaa tehtäväänsä saadakseen Oceanicin lennon 815 matkustajien tietää heidän elämistään saarella.


title: Lost (6. tuotantokausi)

text: Selviytyjät jakautuvat kahteen ryhmään, joita johtavat Musta-asuinen Mies ja Sawyer. Sawyerin ryhmä matkustaa Hydra-saarelle, jossa Sun ja Jin tapaavat. Flash-sidewaysissa päähenkilöiden tarinat kietoutuvat toisiinsa.


title: Lost (6. tuotantokausi)

text: Kun jäljelle jääneet selviytyjät liittyvät yhteen, Sawyer ja Jack suunnittelevat huijaavan Musta-asuista miestä ja lähtemällä saarelta ilman tätä Widmoren sukellusveneessä. Flash-sidewaysissa Jack tutkii Locken halvaantumisen syytä ja tarjoaa tälle hoitoa.


title: Lost (6. tuotantokausi)

text: Jacob ja Musta-asuinen mies paljastuvat kaksoisveljiksi. Heidät kasvatti mysteerinen nainen, joka oli vastuussa saaren suojelemisesta. Kun Jacob nimettiin aikoinaan saaren suojelijaksi, hän heitti veljensä elektromagnetismin lähteeseen. Savuhirviön näytetään nousevan lähteestä pois.


title: Lost (6. tuotantokausi)

text: Ben kostaa vihdoin Widmorelle, hyväksyttyään pestin Musta-asuiselta mieheltä. Jacob selittää ehdokkaiden tarkoituksen ja Jack suostuu ottamaan tämän paikan. Ryhmän etsiessä Desmondia, pajastuu että Musta-asuinen mies aikoo käyttää tätä saaren tuhoamiseen. Flash-sidewaysissa jokainen henkilö päätyy samaan konserttiin.


title: Lost (6. tuotantokausi)

text: Jack ja Locke käyttävät Desmondia saadakseen saaren sydämessä olevan valon sammumaan. Musta-asuisesta miehestä tulee jälleen kuolevainen, jonka jälkeen Jack ja Kate tappavat tämän, mutta ennen kuolemaansa Musta-asuinen mies ehtii haavoittaa Jackia. Viimeisillä hetkillään Jack sytyttää Saaren sydämen uudelleen, jotta jäljelle jääneet selviytyjät voivat paeta pois Ajiran lentokoneella. Hurley ottaa vastaan Jackin paikan saaren suojelijana. Flash-sideways paljastuu eräänlaiseksi maailmaksi, jossa päähenkilöiden sielut ovat kunnes he voivat hyväksyä elämänsä ja kuolemansa ja pystyvät "päästämään irti" ja "jatkamaan eteenpäin".


title: Lahnuksen koulu

text: Lahnuksen koulu on Luukin kaupunginosassa Pohjois-Espoossa, lähellä Lahnusta sijaitseva alakoulu. Koulussa on oppilaita esiluokasta kuudenteen luokkaan. Koulun esiopetus on Kalajärven päiväkodin vastuulla. Lahnuksen koulussa on noin 100-150 oppilasta lähes joka vuonna, ja jokaista luokkaa on vain yksi, lukuun ottamatta kahta 2 luokkaa. Lahnuksen koulu kuuluu Vihreä lippu-ohjelmaan, jossa panostetaan ympäristöön ja kierrätykseen. Koulun lähikouluja ovat Kalajärven koulu ja Röylän koulu.


title: Lahnuksen koulu

text: Lahnuksen koulu nykyisissä tiloissaan avautui 1958. Sitä ennen koulu oli toiminut Luukin alueella eri rakennuksissa.


title: César Azpilicueta

text: César Azpilicueta Tanco (s. 28. elokuuta 1989 Pamplona, Navarran maakunta, Espanja) on espanjalainen jalkapalloilija, pelipaikaltaan puolustaja. Hän edustaa Englannin Valioliigassa pelaavaa Chelseaa.


title: César Azpilicueta

text: Azpilicueta on Osasunan kasvatti. Ensiesiintymisensä pääsarjatasolla hän teki 8. huhtikuuta 2007 ottelussa Real Madridia vastaan. Kaudesta 2007–2008 lähtien hän oli joukkueen ykkösvalinta pelipaikalleen.


title: César Azpilicueta

text: 21. kesäkuuta 2010 ranskalaisseura Marseille ilmoitti hankkineensa Azpilicuetan riveihinsä 7 miljoonan euron siirtokorvauksella ja nelivuotisella sopimuksella. Elokuussa 2012 hän siirtyi englantilaisseura Chelseaan.


title: César Azpilicueta

text: Azpilicueta on kokenut arvokisaosallistuja Espanjan nuoremmissa maajoukkueikäluokissa. Hän oli voittamassa alle 19-vuotiaiden Euroopan-mestaruutta vuonna 2007. Hän on pelannut myös alle 17-vuotiaiden EM-kilpailuissa vuonna 2006, alle 19-vuotiaiden EM-kilpailuissa vuonna 2008, alle 21-vuotiaiden EM-kilpailuissa vuonna 2009 ja alle 20-vuotiaiden MM-kilpailuissa vuonna 2009. Azplicueta kuului Espanjan joukkueeseen Brasilian MM-kilpailuissa 2014.


title: Lapuan Spelit

text:
Spelit on eteläpohjalainen kansanmusiikki- ja -tanssifestivaali.
Tapahtuma järjestetään Lapualla.


title: Lapuan Spelit

text: Spelit palasivat Lapualle 2010, kuuden vuoden tauon jälkeen. Tapahtumapaikkana oli Kulttuurikeskus Vanha Paukku. Ensimmäisiä Spelejä vietettiin Lapualla 1978. Sittemmin eteläpohjalaisia musiikkifestivaaleja on järjestetty Lapualla vuosina 1990 ja 2000-2003.Lapuan patruunatehtaalla on vietetty myös Vanhan Paukun Festivaalia, joka ensi kesänä mahtuu myös Spelit-otsikon alle. Järjestäjänä toimii Lapuan Sekakuoro ry yhteistyössä Lapuan kaupungin kulttuuritoimen kanssa.